PULEZIDENTI Museveni atabukidde abantu abagifudde enkola okumulumbanga ku mikolo egyenjawulo gy’aba akyadde n’abasaba okukikomya kuba waliwo amakubo mangi mwe basobola okuyita okumutuusaako ebibaluma.\nBino yabyogedde yaakafuluma ekkanisa y’Obusumba bwe Nshwere ku Ssekukkulu n’asanga nga waliwo ebibinja by’abantu abaavudde mu bitundu by’eggwanga ebyenjawulo nga; Rwenzori, Kasese, Hoima, Luweero ne Fort Portal nga bazze okumubuulira ebizibu byabwe.\nAbantu olwamulengedde ng’afuluma ne baleekaanira waggulu nti, “ssebo Pulezidenti kkiriza owulirize ebizibu byaffe kuba abantu be watukwasa okutukolako tebatuyambye.”\nAbamu baategeezezza nti baalwana naye mu nsiko, ate abalala obwedda balumiriza nga bw’aliko ebintu bye yabasuubiza kyokka nga tebabifunanga.\nAbalala obwedda bamugumya nga bwe bakyali naye mu mbeera yonna wadde baliko bye babanja.\nAbaserikale baafubye okutangira abantu obwedda abaagala okuwaguza okutuuka ku Pulezidenti era waliwo omukazi eyawaguzza n’amutuukako.\nOno Pulezidenti yamukwasizza akulira ebyensimbi mu maka g’obwapulezidenti Lucy Nakyobe akole ku nsonga ze. Pulezidenti eyalabise nga si musanyufu n’ekyakoleddwa, yagambye nti kibeera kikyamu omuntu okulowooza nti Pulezidenti olina kumusanga mu buli kifo gy’oba omuwulidde n’agamba nti babeera tebeeyisizza bulungi.\nAbantu abasigadde Pulezidenti yabakwasizza omubaka we mu kitundu, Muhindo Amidamu n’amulagira okuwandiika amannya g’abantu bonna ng’ataddeko n’ennamba z’essimu oluvannyuma abimutwalire e Rwakitura.\nMu kusaba kuno Pulezidenti yawerekeddwaako mukyala we Janet Museveni awamu ne mukoddomi we Odrek Rwabwogo n’abantu abalala aba famire ye.


Bukedde Online - Poliisi yeetondedde Nsereko ku by''okumuyita abitebye: '' Si bituufu''\nPoliisi yeetondedde Nsereko ku by''okumuyita abitebye: '' Si bituufu''\nAyiiridde muliranwa omusulo lwa kuyiwa kasasiro mu mwala\nAsuubizza ab'e Luweero amasannyalaze\nAdded 4th September 2012\nPOLIISI yeetondedde Omubaka wa Kampala Central Muhamad Nsereko olw''ebyafulumidde mu mawulire eggulo nga biraga nti poliisi emuyise akole sitatimenti ku ngeri gye yafunamu obukadde obukunukkiriza mu 300 okuva mu Crane Bank.\nPOLIISI yeetondedde Omubaka wa Kampala Central Muhamad Nsereko olw'ebyafulumidde mu mawulire eggulo nga biraga nti poliisi emuyise akole sitatimenti ku ngeri gye yafunamu obukadde obukunukkiriza mu 300 okuva mu Crane Bank.\nAduumira poliisi mu Kampala James Ruhweza ategeezezza nti byonna ebyafulumidde mu mawulira nga biraga nti Nsereko yeetagibwa poliisi obutasukka 6 September 2012 yabadde nsobi.\nEggulo Omwogezi wa poliisi mu Kampala n'emirirwano Ibin Ssenkumbi yategeezezza aba'amawulire nti akulira ba mbega ba Poliisi mu Kampala n'emirirano Charles Kataratambi ye yawandikiddeNsereko ebbaluwa emulagira okweyanjula ku CPS ku Lwokuna lwa wiiki eno nga September 6 akole sitatimenti wamu n'okwongera okutangaaza poliisi ku mivuyo gino.\nKino kyaddiridde omubaka Nsereko okwetwala ku poliisi n'atalinda ku Lwokuna lwe yabadde asuubirwa ng'agamba nti ayanukudde okusaba kwayo kweyakoze ng'egamba nti yabadde emwetaaga okubaako by'abannyonnyola\nNsereko eyabadde awerekeddwako abawagizi be yatuuse ku CPS ku saawa 5:00 ez'okumakya n'agamba nti okwereta ku poliisi yamaze kuwulira ng'omwogezi wa poliisi mu Kampala n'emiriraano ategeza nga poliisi bw'emwetaaga akole sitatimenti ku bigambibwa nti alina kyamanyi ku mivuyo gya ssente mu Crane Bank ezaali ziwerezeddwa ku Western Union .\n"Nsazeewo nereete ku poliisi neme kugimalira biseera ng'enoonya kuba yategezezza nti enetaaga nkole sitatimenti era nzuuno nzize ekole byeyagala" Nsereko bwe yategezezza oluvanyuma lw'okutuuka ku CPS n'abamu ku bawagizi be abamuwerekeddeko.\nWabula Nsereko bwe yayingidde mu kizimbe kya CPS DPC James Ruhweza n'ategeeza nga poliisi bw'etennaba ku muyita yadde okumuwandiikira ebbaluwa.\nRuhweza yagambye nti Omwegezi wa poliisi Ssenkumbi ayinza okuba nga yakoze ensobi naye nga babadde tebannafuna kutegeezebwa kwonna okuva mu bakama baabwe okulaga nti Omubaka Nsereko yabadde ayitiddwa okukola sitatimenti.\nNsereko yagambye poliisi erabika eri mu kumumalira biseera kuba yagenze mu ofiisi ya sipiika wa Palamenti okubeebuzaako oba baafunye ebbaluwa emuyita, n'ategeezebwa nti tebannafuna ku kiwandiiko kyonna bw'atyo n'asalawo okwetwala ku kitebe kya poliisi.\nYategezezza nti emisango gyonna gye banapaatiikako mwetegefu okugiwoza kuba ye alina obukakafu nti talina musango gwonna gwe yali azzizza.\nWabula omwogezi wa poliisi mu Kampala n'emirirwano Ibin Ssenkumbi yayongedde okukakasa nti poliisi yawandiikidde Sipiika wa Palamenti ng'eyagala ategeeze Omubaka Nsereko nga bw'emwetaaga.\nSsenkumbi yayongeddeko nti okuyita omubaka yenna owa Palamenti balina okuyita mu mitendera emituufu so ssi ekyakoleddwa omubaka Nsereko bwe yeereese ku poliisi nga sipiika tannamutegeeza mu butongole nti yetaagibwa bw'atyo n'amusaba abeere muguminkiriza okutuusa olunaku Lwokuna poliisi lwe yategese.\nNsereko olwafulumye CPS yatambuza ebigere n'abawagizi be n'agenda mu paaka ya takisi empya gye yayogeredde eri abakoleramu n'abategeeza nti tewali alina kubasengula mu bifo bye bamazeemu emyaka n'ebisiibo nga bakoleramu.\nYagambye nti akizudde nga waliwo abagagga abaagala okwezza paaka eno y'ensonga lwaki bagobaganya abakoleramu n'okubawa nsalessale y'okusengukirako n'akiggumiza nti tewali alina lukusa lugoba basuubuzi.\nEbirala ku Nsereko:\nPoliisi eyise Nsereko ku by'okufuna ssente mu bbanka\nNsereko alumbye poliisi ku by''okufuna ssente mu bukyamu\nOluwummula luweddeko naye ggwe n\nAba UNEB bayimirizza okugolola ebigezo bya S.6 lwa ssente\nAduumira poliisi alagidde abaserikale okukomya okutulugunya be bakwata\nOchola azzeemu okukola enkyukakyuka mu Flying squad\nOchola ayanukudde famire ya Ssebulime


Bukedde Online - Paapa Joseph Aloisius Ratzinger Benedict XVI eyawummula mulwadde muyi\nAbakola ppaaka enkadde baleseemu siteegi 3...\nPAAPA Benedict XVI eyawummula ng’amannya ge ag’obuzaale ye Joseph Aloisius Ratzinger muyi. Ratzinger 93 obulwadde bwamukubye wansi oluvannyuma lw’okwetaba mu kuziika mukulu we Georg Ratzinger 96 eyaziikiddwa ku butaka bwabwe e Girimaani.\nPaapa eyawummula Joseph Aloisius Ratzinger\nEkitebe e Vatican baategeezezza nti embeera ye kati eri yadde yaddeko era balina essuubi nti agenda kussuuka kubanga ali mu mikono emituufu egy'abasawo.\nRatzinger yalinnye ennyonyi n'agenda e German okulambula ku mugandawe George abadde omulwadde era luno lwe lugendo lwe yasoose okutambula n'afuluma Vatican okuva mu 2013 lwe yalekulira mu ngeri eyewuunyisa ensi yonna.\nGeorg Gaensewein omuwandiisiwe yategeezezza nti omukulu tali bubi nnyo newankubadde nga yali afunye obulwadde obwamubutula mu maaso n'afukuuka mu kyenyi naye kati waali ateredde.\nOmukutu gwa Passauer Neue Presse gwafulumizza amawulire nga gutegeeza nti yabadde mugonvu nnyo ng'ategeera era agoberera buli ekigenda mu maaso naye nga bw'agezaakookwogera eddoboozi lyabadde terikyavaayo.\nMugandawe Georg Ratzinger gwe yabadde agenze okulambulako e Germani yafudde wakati mu mwezi oguwedde nga yafiiridde ku myaka 96.\nPaapa Benedict eyawummula bamukuumira munda e Vatican era aludde nga talabikako mu lujjudde okuva lwe yalekulira n'abeera papa eyasooka okukikola mu 2013 oluvannyuma lw'emyaka 600.\nYawummula ng'agamba nti obulamubwe bwali tebukyasobola olwo Klezia n'eronda Paapa Francis aliko kati.\nPAAPA Benedict XVI eyawummula\nng'amannya ge ag'obuzaale ye\nJoseph Aloisius Ratzinger muyi.\nRatzinger 93 obulwadde\nbwamukubye wansi oluvannyuma\nlw'okwetaba mu kuziika\nmukulu we Georg Ratzinger 96\neyaziikiddwa ku butaka bwabwe\nEkitebe e Vatican baategeezezza\nnti embeera ye kati eri yadde\nyaddeko era balina essuubi nti\nagenda kussuuka kubanga ali mu\nmikono emituufu egy'abasawo.\nRatzinger yalinnye ennyonyi\nn'agenda e German okulambula\nku mugandawe George abadde\nomulwadde era luno lwe lugendo\nlwe yasoose okutambula\nn'afuluma Vatican okuva mu 2013\nlwe yalekulira mu ngeri eyewuunyisa\nGeorg Gaensewein omuwandiisiwe\nyategeezezza nti omukulu\ntali bubi nnyo newankubadde\nnga yali afunye obulwadde\nobwamubutula mu maaso\nn'afukuuka mu kyenyi naye kati\nOmukutu gwa Passauer Neue\nPresse gwafulumizza amawulire\nnga gutegeeza nti yabadde mugonvu\nnnyo ng'ategeera era agoberera\nbuli ekigenda mu maaso\nnaye nga bw'agezaakookwogera\neddoboozi lyabadde terikyavaayo.\nMugandawe Georg Ratzinger\ngwe yabadde agenze okulambulako\ne Germani yafudde wakati mu\nmwezi oguwedde nga yafi iridde\nku myaka 96.\nPaapa Benedict eyawummula\nbamukuumira munda e Vatican\nera aludde nga talabikako mu\nlujjudde okuva lwe yalekulira\nn'abeera papa eyasooka okukikola\nmu 2013 oluvannyuma lw'emyaka\nYawummula ng'agamba nti\nobulamubwe bwali tebukyasobola\nolwo Klezia n'eronda Paapa Francis\nMessi tumwose layivu - Budo\nLaavu ya Peter Miles ne Bukirwa bagifunyeemu sukaali


Bukedde Online - TimbisoboleAgambibwa okutta bba e Kyegegwa mu 2016 akwatiddwa ku Kaleerwe\nTimbisoboleAgambibwa okutta bba e Kyegegwa mu 2016 akwatiddwa ku Kaleerwe\nAb'e Kikandwa beeyiye mu lusiisira okujjanjabwa ku bwereere\nAbakolera ku nguudo z'omu Kampalabajaganya\nKatuharwe (ku kkono) ng’atwalibwa ku poliisi ya Kaleerwe.\nPOLIISI y'oku Kaleerwe ekutte omukazi gwe balumiriza okutta bba mu 2016 omulambo n'aguleka mu nju nadduka n'abaana baabwe bataano n'obukadde 4, ng'entabwe yava ku musajja kuwasa mukazi mulala.\nSylvia Katuharwe 40, abadde yasenga Gayaza-Bira mu Wakiso wabula yakwatiddwa Poliisi y'oku ku Kaleerwe ku Lwokubiri oluvannyuma lw'aba famire ya bba, Vincent Timbisobole, gwe yalinamu abaana bataano okumulondoola okutuusa lwe yakwatiddwa.\nAba Famire bamulumirizza okwekobaana n'abakozi be yatwala awaka mukaaga abaamutta nga bamufumitafumita ebiso mu bulago ne bamukuba ennyondo ku mutwe omulambo ne baguleka mu nju ng'abatuuzebaakitegera wayiseewo ennaku bbiri nga Katuharwe amaze okugenda n'abaana bonna.\nKyokka Katuharwe yeegaanye omusango n'alumiriza abakozi nti be batta olw'obutabasasula ssente zaabweTimbisobole yali mutuuze ku kyalo Migongwe mu ggombolola y'e Kyegegwa nga ye yali nnanyini ssomero lya St. Vincent Memorial School.\nJoseph Byenkya muganda w'omugenzi yategeezezza Bukedde ku ssimu nti Katuharwe abasajja abaamuyambako okutta bba yabaleeta awaka n'abanjulira bba ng'abakozi abagenda okusimba kalittunsi nga yabaggya Kanungu gyazaalwa kumbe lwe lwali lukwe lwa kumutta, era ye teyaziika ng'adduse. Omusango baaguloopa ku poliisi y'e Kyegegwa ku fayiro nnamba CRB 741/2016.\nMaama Fiina: Eyali yaaya kati afuuse omuntu w'abantu


SINGA tubadde baakutegeka mpaka za kuyimba, King Saha yandivuganyizza bulungi ku ngule y’omuyimbi asinze okuyimba mu 2018 sinnakindi okugiwangula. Omwaka oguwedde, Saha ng’amannya ge amatuufu ye Manisoor Ssemanda yeeriisizza nkuuli mu nsike y’okuyimba. Akoleddemu ennyimba nnya okuli; Biri Biri, On my way, Very well, Mpa Love zonna ezikutteyo ekimufudde omuyimbi ow’enjawulo ku balala.\nEno y’ensonga lwaki King Saha ategese ekivvulu ky’atuumye ‘Biri Biri Concert’ ekigenda okubeera ku Kyadondo Rugby Grounds e Lugogo akawungeezi ka leero ku Lwokutaano okujaguza n’okusanyukira awamu n’abawagizi be olw’obuwanguzi bw’atuuseeko. Okuyingira 20,000/-, 50,000/- ne 1,000,000/- emmeeza. Ekivvulu kino kitegekeddwa aba Humble Management ne kiwagirwa Vision Group efulumya ne Bukedde.\nOBUWANGUZI Okuva lwe yava ewa Jose Chameleone mu Leone Island mu 2014, King Saha azze akula mu kuyimba era kati y’omu ku bayimbi abamannya mu ggwanga.\nObumu ku buwanguzi bw’atuuseeko omwaka oguwedde kwe kumulonda okwetaba mu mpaka z’okuyimba eza Coke Studio e Kenya era Saha agamba nti obukugu n’obumanyirivu bye yafuniddeyo wamu n’emikwano gy’abayimbi okuva mu mawanga ga Afi rika bigenda kumuyamba okwongera okukola n’amaanyi.\nBY’AFUNYEMU Bw’oyogera ku bayimbi abafu- Byanye mu nsiike y’okuyimba, King Saha toyinza kumubuusa maaso. Saha eyali omwetissi w’emigugu mu Kikuubo kati yeeyisa kiroodi, azimba maka ag’ebbeeyi e Kagga- Nakawuka okumpi ne gye baaziika Moze Radio. Eno alinayo ettaka ddene okuli ne ffaamu ate n’emmotoka azikyusa nga bikooyi obulamu omuvubuka yenna bwe yandiyagadde okubeeramu.\nEBIMUSOOMOOZA Saha agamba nti ng’omuntu omualala yenna naye asanze bingi ebimusoomooza mu lugendo lwe olw’okuyimba kyokka yeebaza Allah amusobozesezza okubivvuunuka n’okubiyitamu n’okulaba nti bino tebimuggya ku mulamwa.\nYagasseeko nti ebimu ku bino be bantu abatasiima ky’akola n’abo abakola kyonna ekisoboka okumunafuya. “Kati ddala nneewuunya omusajja Bebe Cool eyakoze ‘lisiti’ y’abayimbi abasinze okuyimba mu 2018 n’anteeka mu kifo kya 20 ate nga nze muyimbi nzekka abadde n’ennyimba nnya nga zonna hiiti,” Saha bwe yeemulugunyizza.\nOMUKYALA MUMULABA KU MBAGA Saha y’omu ku bayimbi abasinga okuyimba ennyimba z’omukwano n’okuwaana laavu y’abakyala kyokka bangi ku bawagizi be bazze bamusaba abalage ku mukyala we amubiita anti tebamulaba bw’atambulako naye ng’abayimbi abalala.\nAKOOWODDE ABANTU OKUMUWAGIRA Bwe yabuuziddwa eky’enjawulo ekisuubirwa mu kivvulu kye, Saha eyabadde ayogeza essanyu yasoose kukoowola bantu okujja mu bungi. “Nze muyimbi agenda okusinga okwambala nga buli kyambalo kirina kye kitegeezezza. Engeri gye ng’enda okujja ku siteegi ya njawulo ate etiisa naye saagala mutye; ng’enda kujja nga malayika.\nEBYOKWERINDA BINYWEZEDDWA Bashir Ssempala amyuka omuduumizi wa poliisi mu buvanjuba bwa Kampala yalabudde abakozi b’effujjo n’abo abasuubira okwenyigira mu bikolwa by’obumenyi bw’amateeka ebirala ku kivvulu kya Saha nti baakukwatibwa baggalirwe


Florence Nakidde 26, omutuuze mu zooni ya Agaati e Luzira mu munisipaali y'e Nakawa ye yafa n'aziikibwa mu limbo e Bukasa oluvannyuma lw'abooluganda lwe okumunoonyeza wiiki ssatu nga talabikako.\nNajiwa Namukoma abadde omukozi we awaka yategeezezza nti, Nakidde yava awaka nga October 24, 2019 n'amutegeeza nga bw'agenze mu ddwaaliro lya KCCA e Kawempe okumukebera ku lubuto.\nYagambye nti, baakuba ku ssimu ye nga teriiko oluvannyuma lw'okumulinda nga takomawo era okuva olwo y'abadde alabirira abaana ababiri be yamulekera mu muzigo kw'apangisa.\nEnsonga zino baazitegeeza ku b'olukiiko lwa LC 1 olutwala zooni yaabwe era be babadde balabirira awaka nga bwe banoonya Nakidde.\nJoseph Nsubuga, atwala ebyokwerinda mu kitundu kino yagambye nti, bwe baafuna amawulire g'okufa kwa Nakidde baamunoonya mu bitundu ebyenjawulo era baatuukirira owabbooda eyamutwala mu ddwaaliro e Kawempe n'abategeeza nga bwe yamutuusa.\nNsubuga yagambye nti bwe baakubira taata wa Nakidde, yabagamba nti ye amanyi nti muwala we akyali mulamu. Baasalawo okugendako mu ddwaaliro e Mulago ku Lwokutaano lwa wiiki ewedde nga bakozesa ekifaananyi kye era bwe baatuukaayo kwe kukabatema nti Nakidde yaleetebwa mmotoka ya poliisi ey'e Wakiso nga October 27, 2019 nti era omulambo gwe baagusanga ku kkubo\nYayongeddeko nti baagenda ku poliisi y'e Wakiso ne basisinkana omuserikale gw'amanyiiko erya Otim ng'ono ye yabatwala mu kifo we baasanga omulambo gwa Nakidde.\n"Omuserikale yatugamba nti abamu ku bakozi ba ffaamu ya Muyomba e Wakiso be baalaba omulambo," Ssennabulya bwe yategeezezza. Yagambye nti tamanyi ngeri mwannyina gye yafaamu kubanga omulambo gwe baabategeeza nti gwasangibwa guli bwereere nga gubikkiddwaako kaleesu.\nCosta Namawejje, maama wa Nakidde omuto yategeezezza nti basuubira nti muwala waabwe batta mutte kubanga baabuuzizza abasawo ku ddwaaliro ly'e Kawempe gye yali agenze okunywa eddagala ne babategeeza nti yatuukayo ne bamukebera era n'avaayo bulungi.\nOluvannyuma lw'okuzuula omulambo gwa Nakidde, ab'eggwanika ly'e Mulago baagenze e Bukasa gye baali baamuziika ne baguziikulayo n'aziikibwa e Serubona-Mawokota mu disitulikiti y'e Mpigi n'abaana be ne batwalibwa abooluganda lwe nga bwe banoonya kitaabwe kubanga tamanyiddwa.\nLiizi etabudde abaakatalek'e Bugoloobi\nOmujaasi eyakwatibwa ku by'okutta Kaweesi ayimbuddwa\nleero mu mboozi y'omukenkufu tukulaze engeri gy'oyinza okukozesaamu Butto w'amasanda ga Payini okulwanyisa oluwumu\nLeero mu mboozi z'omukenkufu tukulaze ennima ya 'Black pepper' ekuwa ssente


Bukedde Online - Amakulu agali mu kusonyiwa n'okusonyiyibwa mu Kisiibo\nAmakulu agali mu kusonyiwa n'okusonyiyibwa mu Kisiibo\nUganda efunye obuwumbi 67 okuva e Hungary ziyambe mu by'okwerinda, eby'obulimi n'ebirala\nMunnansi wa Rwanda awerennemba na kuyingir...\nAmakulu agali mu kusonyiwa n’okusonyiyibwa mu Kisiibo\nABAGOBEREZI ba Yesu Kristo bakubirizibwa okusonyiwa abo bonna ababasobya olwo nabo basobole okusonyiyibwa naddala mu kiseera kino eky'ekisiibo. Okusonyiwa kiyamba abakkiriza mu Kristo okusumulukuka mu mitima gyabwe era n'essaala zaabwe zisumulukuka ne zituuka eri Katonda. Abakulembeze mu ddiini ez'enjawulo bannyonnyola lwaki buli mukkiriza alina okusooka okusonyiwa abamusobya n'okwenenya eri Katonda amusonyiwe mu ekiseera ky'ekisiibo.\nENGERI ABAKRISTAAYO GYE BASOMESA KU KUSONYIWA MU KISIIBO\nOmulabirizi w'e Mityana, Rt. Rev Dr. Samuel Stephen Kazimba Mugalu agamba nti omukkiriza eyeenyigira mu kusonyiwa omuntu yenna abeera yamusobya kimuyamba naye Katonda okumusonyiwa.\nAbakkiriza ffenna tusobya eri Katonda kubanga tewali atuukiridde era ne twenenya mu maaso ga Katonda asobole okutusonyiwa. Nga bwe tusaba Katonda okutusonyiwa nga tumusobezza naffe tusaanye tusookenga okusonyiwa abo abatukola obubi tweggyeko obusungu bwe tulina ku mitima gyaffe ne Katonda atusumululire emikisa gyaffe.\nOkusonyiwa kulungi nnyo eri obulamu bwa buli muntu yenna obw'omwoyo n'obw'omubiri kubanga bw'osonyiwa ofuna emirembe mu mutima gwo era n'oyo omuntu gw'osonyiwe naye afuna emirembe mu mutima gwe.\nOmuntu bw'asonyiwa, emikisa gye egibeera gyesibye gisumulukuka kubanga ekintu ky'abeera yasibira ku mutima gwe kibeera kivuddeko. Buli gy'okoma okusiba obusungu ku mutima n'emikisa gyo gyetoolako kubanga tewali kalungi k'oba osobola kulowooleza muntu yenna gw'oba wanyiigira ate nga Katonda ayagala abo abalina emitima emirongoofu.\nKino ekitabo ekitukuvu kikyogerako mu kitabo kya Luka 23:34 ne Mukama waffe Yesu Kristo ffenna Abakristaayo gwe tukkiririzaamu era gwe tugoberera naye yasonyiwa abo bonna abaamusobya naabo abaamukomerera ku musaalaba era n'abasabira eri Katonda abasonyiwe.\nBayibuli etuyigiriza okusonyiwa abo abatusobya emirundi 70 nga kino abakkiriza bonna balina okukigoberera basonyiwe abalabe baabwe naabo bonna ababasobya emirundi egitabalika. Mu bitabo by'enjiri ebina Yesu Kristo yasomesa ku kusonyiwa abantu abalala ne Katonda asobole okutusonyiwa era kino yakyogerera mu Lugero lwe yanyumiza abayigirizibwa be mu kitabo kya Matayo 18:35, olw'omukozi eyasaba ekisonyiwo eri Mukama we eyali amubanja n'amusonyiwa ebbanja eddene kyokka ye n'agaana okusonyiwa omuntu gwe yali abanja ekitono.\nMu lugero luno omukozi naye teyasonyiyibwa kubanga yagaana okusonyiwa gwe yali abanja era lutuyigiriza okusonyiwa abatukola obubi ate oluvannyuma naffe Katonda asobole okutusonyiwa.\nABAKRISTU KU KUSONYIWA Rev. Fr. Joseph Mukasa Nkeera, omwogezi w'essaza Ekkulu erya Kampala annyonnyola nti okusiiba bwe budde Katonda bwe yatuteerawo okugoberera amateeka ge era amateeka gano gatuwa omukisa okwekebera ne tutunula mu mbeera zaffe.\nOlw'okuba nti Katonda ffenna yatutonda mu kifaananyi kye, ffena tulina okweyisa nga ye nga twagala bantu bannaffe era nga tusonyiwa abo bonna abatusobya. Olw'okuba nti ffenna twetaaga abantu bonna era ffenna tuli baana ba Katonda tulina okutabagana ne bannaffe abatukola obubi ne tubasonyiwa mu kiseera ky'ekisiibo ne mu nnaku endala zonna ng'ekisiibo kiwedde.\nFamire nnyingi zitabuka olw'okuba nti tewabeerawo kunsonyiwagana ekivaako abamu okwawukana oba okubeerawo nga bali ku bugubi. Ku nsi kuno tekuli atuukiridde era ne mu kitabo Ekitukuvu waliwo omuvubuka eyali alowooza nti ye atuukiridde mu maaso ga Mukama wabula bwe yeebuuza ku Yezu yamugamba atunde byonna by'alina agabire abaavu. Kino kiraga nti teri atasobya eri Katonda era kyetaagisa okusonyiwa kubanga oyinza okwerowooza nti ggwe oli Mutuukirivu wabula ng'olina naawe by'otatuukiriza mu maaso ga Katonda; kino kiri mu Lukka 12:33 ne mu Matayo 19:21.\nAte Fr. Mutaasa Kafeero, Vicar wa Eklesia y'Abasodokisi agamba nti ekisiibo kye kiseera omugoberezi wa Kristo mw'aweerayo obulamu bwe bwonna eri Katonda. Muno mwe muli okuleka ebyo byonna omubirigwe bye guba gwagala era n'okwetukuza eri Katonda. Mu kukola kino omugoberezi wa Kristo aba alina okusooka okusonyiwa abo bonna abamusobya ate n'alyoka yeenenya mu maaso ga Katonda. Ekikolwa ekisinga obunene kuba kwegayirira Katonda atusonyiwe.\nAgamba nti buli muntu alina okusonyiwa munne eyamukola obubi nga tannaba kusaba Mukama kisonyiwo. Bw'osonyiwa abalala Mukama alaba omwoyo wo naawe n'akusonyiwa. Okukuuma obusungu ku mutima kibeera kibi era kisobola okukuviirako okulowooleza mu kukola omuntu oyo gwe Faaza Nkeera wanyiigira ekikyamu.\nAsusse okumpeeka akaboozi\nMunnayuganda Musagala yeesozze semi\nMuseveni alagidde Poliisi y'ebidduka eggyibwewo\nEmmeeri empya ecamudde ab'e Ssese\nJjangu e Kalangala tulye kaasi


Ogwa babaka gwongezeddwaayo | Dembe FM 90.4\nOgwa babaka gwongezeddwaayo\nOkuwulira okusaba kwekibiina kya NRM ababaka abana bebagoba mu palamenti baddeko ebbali nga kooti bweyetegereza ekyokubagoba mu palameti kwongezeddwayo paka nga 12 june.\nAb’ekibiina kya NRM, bataddeyo okusaba mu kkooti etaputa ssemateeka nga baagala ekole ekiragiro ekigoba mu palamenti ababaka abaagobwa mu kibiina, okutuusa ng’omusango gwe baawaaba mu kkooti gumaze okuwulirwa.\nOmubaka w’e Kibuku mu palamenti , Saleh Kamba wamu n’omuwagizi wa NRM, Maryam Agasha be bataddeyo okusaba nti ababaka bano bagire nga bagobwa mu palamenti.\nBano baawaba omusango mu kkooti etaputa ssemateeka nga bawakanya ekyasalibwawo sipiika wa palamenti Rebecca Kadaga , eyagaana okugoba ababaka bano mu palamenti ng’agamba nti talina tteeka ly’ayinza kuyitamu kukikola.\nBagamba nti ensala ya Sipiika eklontana ne konsitityusoni era baagala esazibwemu ababaka Bernabas Tinkasimire, Theodore Ssekikubo , Wilfred Niwagaba ne Mohammed Nsereko, bave mu palamenti kubanga ekibiina mwe bagyira kyabanaabira mu maaso nga kati baliyo mu bukyamu.


Bukedde Online - Paasita Yiga Mbizzaayo twamugobye mu Uganda - Ssennyonga\nPaasita Yiga Mbizzaayo twamugobye mu Uganda - Ssennyonga\nFfaayo ku bintu omwana by’atwala ku ssomero...\nAbalunzi b’embuzi beekozeemu omulimu okuyamba...\nOMUSUMBA Jackson Ssennyonga owa Christian Life Church agambye nti, amaanyi ge yatadde ku Paasita Augustine Yiga 'Mbizzaayo' okwanika obufere bwe, kye kyamuwalirizza okudduka mu Uganda n'agenda e South Africa ng’ebintu bigaanyi.\nPaasita Yiga Mbizzaayo ne Paasita Ssennyonga bwe batalima kambugu\n“Yiga mbadde mmwetoolodde nga takyalina bantu b'alimbalimba n'okufera, namusindiikirizza South Africa", Ssennyonga bwe yategeezezza.\nYagambye nti olutalo terunnaggwa kuba ategese ekibinja ky'abasumba okugenda e South Africa n’obutambi babulage abantu baayo obuliko obufere bwa Yiga bw'azze akola n’abba abantu.\nSsennyonga yagambye nti alina bwino mungi ku bufere bwa Yiga n’alabula nti, Yiga okuddukira e South Africa teyeeyibaala nti yawonye kuba ajja kumukaluubiriza obulamu buli w'anaabeera okutuusa ng’alekedde awo okufera abantu nga yeerimbika mu kubuulira enjiri.\nATUNDA AMAKA GE\nOmwaka oguwedde, Paasita Yiga Mbizzaayo yasengukidde e South Africa nga kigambibwa nti ebizibu bibadde bimuyitiriddeko e Uganda.\nNga tannasitula, kigambibwa nti, yasoose kutunda maka ge agali e Mengo era gwe yagaguzizza n’agamenyawo n’atandika okuzimbawo kalina.\nEnnyumba eno eri mu Bulange Zooni 'A', okuliraana amaka g’eyali Katikkiro wa Uganda, Apollo Nsibambi.\nYagitunze obukadde 250 era waabaddewo okusika omuguwa ng’abaana be abamu tebaagala atundewo kubanga ekifo kya bbeeyi.\nMukwano gwe ayitibwa Kojja Kimbowa ye yaguze ennyumba eno era n’agimenyawo okuzimbawo ebintu bye ebirala. Abamu ku baweereza mu kkanisa ye bagamba nti yabategeezezza nti, yafunye 'Obunnabbi' agende agaziye obuweereza, ensonda zaategeezezza nti abadde mu kattu ng'okava ku nsimbi ze baamufeze n’emisango ena gye baamuggulako ku poliisi e Kawaala.\nBwe yabadde asimbula, ekkanisa ye eya Revival Church e Kawaala yalese agikwasizza mutabani we, Andrew Jjengo era kati y’agiddukanya.\nTtivvi ye eya ABS yagirese mu mikono gya Richard Kimbowa amanyiddwa nga Kojja Kimbowa omutabuzi w’eddagala ly’ekinnansi. Kimbowa era ye yaguze n’ennyumba ya Augustine Yiga 'Mbizzaayo'.\nSsennyonga amaze ebbanga ng’agugulana ne Yiga ssaako abasumba abalala okuli; Nabbi Samuel Kakadde owa Synagogue Church of ALL Nations ku Bbiri n’abalala ng’abalumiriza nti, balina bye bakola ebikyamu.\nKu nsonga za Yiga, Sennyonga yategeezezza Yiga tagenda kubandaala South Africa nayo ajja kuddukayo afune we yeewogoma kuba bwino gwe bamulinako talina alina!\nSsennyonga yatwala Yiga mu Kkooti Enkulu n’amuvunaana okumwogerako kalebule nti yakwata omuwala Omuzungu nga bali ku nnyonyi eyali egenda mu Amerika era okuva olwo baamugobera ddala mu Amerika obutaddamu kulinnyayo.\nKkooti yabawa amagezi basooke bakkaanye Yiga n’agaana era omusango gukyayimiridde.\nYIGA ALUMIRIZA SSENNYONGA\nYiga era alumiriza Ssennyonga okubba ettaka ly’e Bwaise we yakola ekkanisa n’okupanga obujulizi abantu bwe baali bawa mu njiri ye gye yatuuma ‘P5’ nti era abatendekera mu kiyumba ekimu e Kireka.\nKyokka Ssennyonga agamba nti bino bya kumwonoonera linnya era Yiga ajja kubisasulira.\nYagambye nti amulinako bwino omuli Yiga okukozesa abakyala abasabira mu kkanisa ye, okubazaalamu abaana n’atabalabira n'okubafera nti akola ebyamagero olwo n’abafunamu ssente.\n“Mu ngeri yonna tugenda kusaanyaawo Yiga era asigazza kimu kwenenya naye tumumaze. Bw’anaawona kino ekiriwo mu kaseera kano nkukakasa nti ekiddako tajja ku kukisimattuka mpozzi nga Katonda gwe tusinza ssi mulamu" Ssennyonga bwe yaweze.\nOLUTALO KU BASUMBA ABALALA\nSsennyonga agambye nti kkampeyini eno tebagitunuulizza Yiga yekka wabula waliwo amakanisa agasoba mu 50 mu Kampala n’emiriraano ng'abasumba babbirayo abantu buli lwa Ssande.\n“Ebintu bye bakolera mu kkanisa ezo byesisiwaza buli muntu, kigambibwa nti bano beegatta n'abakazi okufuna amaanyi agakola ebyamagero era y'ensonga lwaki Yiga kumpi buli mukazi asabira mu kkanisa ye yeegatta naye mu kaboozi.\nYayongeddeko nti, “ensonga zino tuzirina mu buwandiike ne mu butambi obwakwatibwa ng’abantu bano bakola ebikolwa ebyekirogo era nga n’abavunaanyizibwa ku byokwerinda mu ggwanga okuli omuduumizi wa poliisi mu ggwanga Martins Okoth Ochola, akulira okunoonyereza ku buzzi bw’emisango mu ggwanga Grace Akulo n’abakulu abalala mu Gavumenti ensonga zino twazibatwalira dda", Ssennyonga bwe yakakasizza.\nSsennyonga era yasabye abantu bonna okubeegattako mu kulwanyisa abeeyita bannabbi abalala abakola ebintu nga ebya Augustine Yiga.\nSsennyonga yalangiridde enkola gy’atandise okutalaaga eggwanga ng’ayanika abasumba b’ayita abafere yadde nga afunye okuwakanyizibwa okuva mu bannamateeka b’abasumba abo b'agamba nti, beeyita abanene okubalemesa okwogera.\nYagambye nti, “ebiseera ebisinga bwe tuba tuvumirira abantu bano baagala tuboogereko katono ate nga tetwogera mannya gaabwe naye tosobola kuvumirira mukubi wa katayimbwa ng’omutegedde ate ne weewala okwogera erinnya lye kiba kikukakatako okumwasanguza ensi emumanye."\nYayongeddeko nti emirundi mingi amateeka gabakugira buli lwe bavaayo n’amaanyi okulwanyisa abasamize abeerimbise mu kuweereza Katonda naye ne bafuna okutiisibwatiisibwa okuva mu boobuyinza nga babalemesa okuboogerako mu lujjudde.\nOluvannyuma lw’amawulire okufuluma nti Yiga Mbizzaayo adduse mu ggwanga, waliwo akatambi akagambibwa nti kaakoleddwa Yiga yennyini ng’ategeeza nti essaawa yonna akomawo era ye tannadduka era agenda kutegeka olukuhhaana ggaggadde ng’akomyewo.\nEbyo byabadde bikyali awo, amawulire ne gatandika okusaasana ku Lwokutaano ekiro nti Paasita Yiga afudde.\nBukedde yatuuse ku kkanisa ya Yiga eya Revival Church e Kawaala ne batutegeeza nti omuntu waabwe gyali mulamu taliiko yadde awamuluma era ne banenya abo abagenda babika Paasita waabwe.\nKyokka abamanyi enkola ya Yiga baategeezezza nti, kyandiba nga Yiga yennyini ye yeebise Bannakampala basigale nga bamwogerako olwo aleme kusanguka mu mitima gyabwe.\nObufere n’obutali bwesimbu mu basumba b’abalokole mu Uganda kyawalirizza gavumeti okuleeta ekirowoozo ky’okubaga etteeka eriragira buli ayagala okufuuka paasita asooke asome afune diguli mu by’eddiini (Theology).\nKino kyavumiriddwa nnyo kumpi bapaasita bonna mu kusaba okwabaddewo okw'okumalako omwaka oguwedde 2018.\nPaasita Yiga Abizzaayo,\nPaasita Jackson Ssennyonga


Bukedde Online - URA eggaddewo SkyLight Arcade abasuubuzi ne bakonkomala\nAbagambibwa okubba Abachina e Nkoowe baziddwaayo...\nWAABADDEWO akassattiro mu kibuga abasuubuzi abakolera ku kizimbe kya Sky Light Arcade bwe baasanze ng'amaduuka gaabwe gasaliddwaako abaseerikale n'obupande obubalagira obutaddamu kukkakalabizaawo paka nga bananyini kizimbe bamaze okusasula omusolo gwa URA.\nAmaduuka ku SkyLight Arcade agaggaddwa.\nEkizimbe kya Sky Light Arcade kya muggagga ategerekese nga Muhammed Ziwa era nga kigambibwa nti aba URA bamubanja obukadde obusoba mu 500 era nga zino zezisasulwa banNanyini bizimbe mu Kampala eza ''Property Rent Taxe'' nga kigambibwa nti zino Ziwa azze azebalama okuzisasula.\nAbaserikale basiibye bakuuma ekizimbe.\nLeero ab'ekitongole kya URA basazeeko ekizimbe kye era n ebayungula abawanvu n'abampi nga tewali musubuuzi akirizibwa ku kizimbe kino, ekitadde bannakibuga ku bunkenke nga beebuuza ekiddako.\nBbo abasubuuzi ababadde tebasalikako musale basabye gavumenti eveeyo ebayambe ku ba URA olwokubonereza bbo abapangisa abasasula emisolo gyabwe.


2 Ebyomumirembe Eky’Okubiri 21 | Bayibuli ey'Oku Mukutu Gwaffe Ogwa Intaneeti | New World Translation\n2 Ebyomumirembe Eky’Okubiri 21:1-20\nYekolaamu, kabaka wa Yuda (1-11)\nEriya aweereza obubaka mu bbaluwa (12-15)\nYekolaamu afa bubi (16-20)\n21 Awo Yekosafaati n’agalamizibwa wamu ne bajjajjaabe era n’aziikibwa ne bajjajjaabe mu Kibuga kya Dawudi; Yekolaamu mutabani we n’amusikira ku bwakabaka.+ 2 Yalina baganda be bano batabani ba Yekosafaati: Azaliya, Yekyeri, Zekkaliya, Azaliya, Mikayiri, ne Sefatiya. Abo bonna baali batabani ba Yekosafaati kabaka wa Isirayiri. 3 Kitaabwe yabawa ebirabo bingi: ffeeza, zzaabu, n’ebintu eby’omuwendo awamu n’ebibuga mu Yuda ebyaliko bbugwe;+ naye obwakabaka yabuwa Yekolaamu+ kubanga ye yali omwana omubereberye. 4 Yekolaamu bwe yamala okukkalira ku ntebe y’obwakabaka bwa kitaawe, ne yeenyweza ng’atta n’ekitala baganda be bonna+ n’abamu ku baami ba Isirayiri. 5 Yekolaamu yalina emyaka 32 we yafuukira kabaka, era yafugira emyaka munaana mu Yerusaalemi.+ 6 Yatambulira mu kkubo lya bakabaka ba Isirayiri+ ng’ab’ennyumba ya Akabu bwe baakola, olw’okuba yali awasizza muwala wa Akabu,+ era yakolanga ebintu ebibi mu maaso ga Yakuwa. 7 Naye Yakuwa teyayagala kuzikiriza nnyumba ya Dawudi, olw’endagaano gye yakola ne Dawudi,+ okuva bwe kiri nti yali asuubizza nti ye n’abaana be bandibaddenga n’ettaala eyaka bulijjo.+ 8 Mu kiseera kya Yekolaamu, Edomu yajeemera Yuda+ ne yeeteerawo kabaka waayo.+ 9 Awo Yekolaamu n’abakulu b’amagye ge ne basala ensalo n’amagaali ge gonna. Bwe bwatuuka ekiro n’asituka n’alwanyisa Abeedomu abaali bamuzingizza era nga bazingizza n’abakulu b’amagaali, n’abawangula. 10 Naye Edomu yeeyongera okujeemera Yuda n’okutuusa leero. Era mu kiseera ekyo Libuna+ nayo yajeemera Yekolaamu olw’okuba yali alese Yakuwa Katonda wa bajjajjaabe.+ 11 Era yazimba ebifo ebigulumivu+ ku nsozi ez’omu Yuda, aleetere abantu b’omu Yerusaalemi okwenda mu by’omwoyo, era yawabya Yuda. 12 Awo n’afuna ebbaluwa okuva eri nnabbi Eriya+ ng’egamba nti: “Bw’ati Yakuwa Katonda wa Dawudi jjajjaawo bw’agamba, ‘Totambulidde mu makubo ga Yekosafaati+ kitaawo oba aga Asa+ kabaka wa Yuda. 13 Naye otambulira mu kkubo lya bakabaka ba Isirayiri+ n’oleetera Yuda n’abantu b’omu Yerusaalemi okwenda mu by’omwoyo+ ng’ennyumba ya Akabu bw’eyenda,+ era watta ne baganda bo,+ ab’ennyumba ya kitaawo abaali abalungi okukusinga. 14 N’olwekyo Yakuwa agenda kuleeta akabi ku bantu bo, ku baana bo, ku bakazi bo, ne ku bintu byo byonna. 15 Ojja kufuna endwadde nnyingi, nga mwe muli n’obulwadde bw’omu byenda, okutuusa ebyenda byo lwe birifuluma olw’obulwadde obunaakulumanga buli lunaku.’” 16 Awo Yakuwa n’ateeka mu Bafirisuuti*+ ne mu Bawalabu+ abaali baliraanye Abeesiyopiya omwoyo ogw’okulwanyisa+ Yekolaamu. 17 Ne balumba Yuda ne bayingira n’eryanyi, era baatwala ebintu byonna ebyali mu nnyumba* ya kabaka,+ awamu n’abaana be ne bakazi be; omwana yekka gwe baamulekera yali Yekoyakazi,*+ eyali asembayo obuto. 18 Ebyo bwe byaggwa, Yakuwa n’amulwaza obulwadde mu byenda obwali butasobola kuwona.+ 19 Oluvannyuma lw’emyaka ebiri, ebyenda bye byafuluma olw’obulwadde obwali bumuluma, era n’afa ng’alumizibwa nnyo olw’obulwadde obwo. Abantu be tebaamukumira muliro okulaga nti bamuwa ekitiibwa nga bwe baagukumira bajjajjaabe.+ 20 Yatandika okufuga ng’alina emyaka 32, era yafugira mu Yerusaalemi emyaka munaana. Bwe yafa tewali n’omu gwe kyaluma. Ne bamuziika mu Kibuga kya Dawudi,+ naye tebaamuziika gye baazikanga bakabaka.+\n^ Obut., “n’asiikuula omwoyo gw’Abafirisuuti.”\n2 Ebyomumirembe Eky’Okubiri 21


Feed\tMaui Bubba #indica #medical #marijuana #weed #dank #bubba #maui #mauibubba #privatereserve #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nAnd they call it Charlie Sheen. #medical #sativa #charliesheen #sheen #marijuana #thc #crystals #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nBest collectors edition package I've ever seen. Gift from my lovely girlfriend @nikkisparklez #deadisland #riptide #deadislandriptide #xbox360 #xbox #zombies #apocalypse #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography .. @colewestside\nObama OG. #obama #og #cannabis #obamaog #medical #indica #marijuana #smoke #smokethatgood #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nI love LA. #me #self #la #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nI love that city behind me. #self #LA #citylights #me #colewestside #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nOG. #medical #marijuana #og #indica #dank #california #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nCan't sleep. #self #me #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nOf Mice & Men in the shower? About to literally rock out with my cock out. #rockout #ofmice&men #om&m #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nMy beard is coming along #beard #self #colewestside #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nBand practice. Vocalists be on our phones at the moment #practice #band #garage #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nFilming. #coleweiss #stephenlunsford #colewestside #lunsfuhd #onset #filming #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\n#buddah #snowglobe #marijuana #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nMy collection is getting there. #BiC #lighters #collection #wolf #tiger #eagle #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside\nMax and I, years and years ago on set. #tbt #sandlot2 #self #onset #whoiswangatron #wangatron #best #bestof #instagood #igers #igdaily #webstagram #love #jj #instamood #instadaily #iphoneography #picoftheday #photooftheday @colewestside


Museveni atabukidde Ababaka ba Palimenti: Bwe mutegendereze ensimbi obukadde 20 mujja kukakibwa okuzizza – Watchdog Uganda\nPULEZIDENTI Yoweri Kaguta Museveni avuddeyo natabukira ababaka ba Palimenti olw’okwewa omusimbi omuyitirivu nga e Ggwanga liri mu Buzibu bw’okulwanagana ne kirwadde kya Covid 19, nagamba nti kino kye baakola ssi kyabuntu naakamu.\nMuseveni agamba nti embeera y’obutalumirirwa Ggwanga ne bannaUganda eri mu babaka ba Palimenti ssi ya buntubulamu, nti kubanga ne bwe balabba nga waliwo obuzibu obwetagisa ensimbi okuyamba abantu bbo bagulaba nga mukisa kuyisaawo byabwe, nagamba nti ekilungi ensimbi ezo obukadde 20 zikyaliko obukwakkulizo okuva mu kkooti nga mu mbeera eyo balina okuzegendereza ennyo okulaba nga tebagwa mu mutego gwazo.\nMuseveni yawadde Ababaka amagezi nti bwe baba baakubuuka mutego gwa nsimbi zino balina okuzanjulira abakulira abakozi ku zi Disitulikiti, n’obukiiko obwateekebwawo okulwanyisa ekirwadde kya Covid19 balambikibwe engeri gye bagenda okuzikozesaamu bwe kitaba ekyo bajja kukakibwa okuzizza, kubanga bwe baali bazifuna baagamba nti zigenda kuyambako mu kulwanyisa kirwadde kya covid mu bitundu byabwe.\nOkwogera bino yabadde alambika e Ggwanga nga bwe liyimiridde ku kirwadde kya Covid ekyazingako ensi yonna nga ne Uganda mwogitwalidde, wali mu maka g’obwaPulezidenti e Nakasero ku lw’okubiri.\nKinajjukirwa nti ensimbi obukadde obuwumbi 10 Ababaka ze beegabira era nga zezivuddeko akabasa zaakekejjulwa ku mutemwa ogw’obuwumbi 105 ogw’enyongereza ogw’asabibwa Minisitule ye by’obulamu okusobola okulwanyisa ekirwadde okwetoloola e Ggwanga.\nWabula ensonga eno bwe yaletebwa mu lukiiko lwe Ggwanga olukulu Ababaka baasalawo nabo okwegabirako obukadde 20 buli omu nga bagamba nti baalina obwetaavu mu bitundu gye bakiikirira omuli okwongera okusomesa abantu baabwe ebikwata ku kirwadde kya Covid saako n’okuteeka amafuta mu mmotoka zaabwe ezitambuza abalwadde ekintu abantu abasinga kye baawakanya ennyo.\nWano Ababaka abamu nabo baagenda mu maaso ne bakiwakanya omuli omubaka wa Munisipaari ye Ntungamo Gerald Karuhanga yagenda mu kkooti nga awakanya babaka banne okufuna ensimbi zino, era kkooti neesalawo okuyimiriza enkola yonna eyali eyitiddwamu okuteeka ensimbi zino ku akawunti za babaka.\nWabula yadde nga ekiragiro kya kkooti kyaliwo, Sipiika Rebecca Alitwala Kadaga n’ababaka kino bakiziimula, era ne bagenda mu maaso ne bajja ensimbi okuva mu ma Bbanka ne bazikozesa ebyabwe yadde nga baali bayimiriziddwa kkooti.\nOmubaka Robert Kyagulanyi Ssentamu naye yakomyawo ensimbi obukadde 20 nga ataddeko ne kiwandiiko ekyali kigamba nti yali ssi wakuzikozesa kubanga tezayita mu mateeka, ekintu ekyatabula Sipiika Kadaga naalagira akakiiko ka palimenti akakwasisa empisa okukangavvula Kyagulanyi nga agamba nti yayisa olugaayu mu Palimenti\nMuseveni attacks Police for arresting Zaake for distributing Covid-19 food and leaving NRM members who are illegally doing the same


Bukedde Online - Omugagga eyakubiddwa essasi afudde anoonyezebwako ku misango gy'obutujju\nEbipya bizuuse ku mugagga eyattiddwa mu ddwaaliro...\nEbibuuzo ebikyebuuzibwa ku nfa y'omugagga...\nOmwaka oguwedde, Jabar Alseyed yakwatibwa abajaasi b’ekitongole kya CMI ng’ateeberezebwa okubaako ky’amanyi ku by’obutujju. Baamwaza n’asangibwa ne pasipooti ssatu ez’amawanga agenjawulo nga yonna alinayo obutuuze.\nYaggulwako emisango emirala okuli okubba ssente, obutujju, obukumpanya. CMI yamuggalira okumala ennaku ne bamukwasa ekitongole kya poliisi ekinoonyereza ku buzzi bw’emisango e Kibuli gye baamuyimbulira ku kakalu ka poliisi.\nAzze aggulwako emisango okuli poliisi y’oku kisaawe e Ntebe eyamuggulako egy’okubba ddoola 150,000.\nEkiragiro ekikwata Alseyed kyateekebwako omukono gwa Delley Jonson Ola akulira okunoonyereza ku buzzi bw’emisango mu Kampala n’emiriraano.\nMu August wa 2017, eyali amyuka dayirekita wa poliisi y’ensi yonna, Elly Womanya yawandiikira poliisi e Tanzania okukwata Alseyed eyali ateeberezebwa okuba mu nsi eyo oluvannyuma lw’okubulankanya ssente.


Bukedde Online - Poliisi ekubye ttiyaggaasi mu ssomero. Abayizi 30 bazirise, 17 bali ku bitanda\nPoliisi ekubye ttiyaggaasi mu ssomero. Abayizi 30 bazirise, 17 bali ku bitanda\nOmu ku bayizi abaakoseddwa omukka ogubalagala ng’ali ku kitanda mu ddwaliro e Mukono.\nWaabaddewo akasattiro ku ssomero lya Mpoma Girls School erisangibwa e Mpoma mu ggombolola y'e Nama mu disitulikiti y'e Mukono poliisi eyabadde egumbulula abagoberezi ba Robert Kyagulanyi Ssentamu avuganya ku bwa pulezidenti bwe yakubye omukka ogubalagala okumpi n'essomero lino okukkakkana ng'akakebe kagudde munda mu ssomero.\nOkusinziira ku mukulu w'essomero lino; Christopher Bwire, abayizi abaabadde bayingidde mu kibiina okusoma 1:00 ay'akawungeezi baagumbuluddwa omukka ogubalagala n'amasasi agaabadde gavuga ebweru mu luguudo. Abayizi abaakosseddwa kuliko abasoma S.4 ne S.6.\nBwire ategeezezza nti abayizi nga 70 be baayisiddwa obubi olw'embeera eno wabula abayizi nga 30 ate embeera yaabwe ey'obulamu n'ebeera bubi nnyo n'abasinga ne bazirika n'okulemererwa okussa.\nAgambye nti ku bayizi 300 abaabadde obubi, abamu baaweereddwa obujjanjabi ku ssomero ne baweweera ate 17 ne babaddusa mu ddwaaliro lya Mukono Church of Uganda gye baawereddwa ebitanda ekiro ekyo.\nWe tutuukidde mu ddwaaliro enkya ya leero ng'abamu ku bayizi bagenze badda engulu ng'era Bwire agambye nti basuubira nti essaawa yonna bajja kuba babasiibula baddeyo ku ssomero bagende mu maaso n'emisomo gyabwe.\nOmwogezi wa poliisi atwala ettundutundu lya Kampala n'emiriraano, Patrick Onyango akakasizza nga ddala poliisi bwe yakubye omukka ogubalagala mu kitundu kino wabula nga teyagenderedde kugukuba mu bayizi.\nKu Mmande akawungeezi, poliisi yeezoobye n'abawagizi ba Kyagulanyi abaabadde bakungaanye mu bungi okuviira ddala wakati mu kibuga ky'e Mukono n'etuuka n'okumulemesa okukuba olukungaana okumpi n'awaka w'omubaka wa Mukono mu palamenti Betty Nambooze Bakireke bw'etyo n'egenda ng'ebawereekereza omukka ogubalagala.\nAba Owino ensonga z'akatale bazitwala wa Museveni


Ebitufaako >> Entandikwa Y’ekika Ky’enjovu N’ebyafaayo Byaakyo\nEbikwata ku ntandikwa y”ekika ky’abeddira enjovu biwanuuzibwa mu ngeri nnyingi.\nAbamu bawanuuza nti ekika ky’enjovu kino kyasibuka wa Gguluddene Musookebwa (Katonda) mu masooka g’ensi.\nAbalala bawanuuza nti ekika ky’abeddira enjovu kyasibuka mu musajja Kibaya, kyokka abantu gwe baali bakazizzako erya Musunku olw’okuba yalina ebyoya bingi ku mubiri ebyamulabisaanga ng’omuddo gwebayita Musunku.\nMbu Mukyala Kibaya yali wa kizaalaggumba. Yasooka n’azaala abaana babiri: omulenzi omukulu nga ye Sseggujja, omuwala nga ye Nnaggujja. Omukyaala bwe yaddamu okuzaala, ku mulundi guno yazaala kikulekule; anti mu kifo ky’omwana yazaala njovu. Mbu ab’enganda za Kibaya baamugaamba asuule ekikulekule kino mbu kubanga kyaali kiraanga bizibu mu maka gaabwe. Kibaya bwe byamugwa mu kutu, naye n’ateesa okusuula enjovu eno; kazzi abaana baganda b’enjovu (ekikulekule) bawulidde n’abo ne balinnya mu kyooto. Kye baakola, kwe kudduka awaka ne bagenda ne muganda waabwe “Wanjovu”.\nBwe baali tebannava waka, baakama amata g’ente ne bagasibira mu biwombo basobole okugabirira muganda waabwe.”Wanjovu”. Bwe batuuka awantu ne bakweeka enjovu eri ne bageenda ow’omusajja gwe basaba obubudamo era naye n’akkiriza okuwasa Nnaggujja, Bebbanga mpola ne bagenda okugabirira muganda waabwe enjovu okutuuka amata lwe gaabagwaako, enjovu n’efa. Baagibaaga ne bagiggyako eddiba ne balibaamba nga beyambisa emmambo. Wano erinya Ssemmambo erituumwa ennyo mu kika kino we lyaava. Erinya Batte nalyo kkulu nnyo mu njovu; litujjukiza abaaleeta ekiteeso nti batte enjovu. Enjovu bwe baamala okugiggyako eddiba ne bagikaza ne gufuuka omukalo. Erinnya Mukalo ery’Omukulu Ow’akasolya k’abeddira enjovu we lyaava.\nAb’enjovu bangi bawanuuza nti ekika kyabwe tekyatandikibwawo bantu nga bika birala. Bo ab’enjovu bagamba nti ekika kyabwe kye kimu ku bika abiri mu omukaaga (26) ebyatondebwa Katonda mu maaso g’ensi. Ab’enjovu bageenda mu maaso ne bagamba nti Katonda naye yeddira Njovu.Okumatiza ensi nti Katonda wa Njovu ate olaba be basamirira Katonda ono. Ku nsonga yeemu, ekika ky’Enjovu kye kika ekirimu emisambwa emikulu era ky’ekika kyokka ekirimu ebiggwa by’emisambwa.\nEnnyanja Nnalubaale abaziranjovu bagirinako ebyafaayo bikukuutivu. Erinnya ly’enyanja eyo Nnalubaale bagamba nti lyaava ku muwala ow’enjovu Nnalubaale owa Ggulu e Busaabala. Kakembo yava ku kizinga Bulingugwe ekiri mu nnyanja Nnalubaale alyooke adde e Zzirannumbu era kumpi n’ennyanja. Ye Ggulu obutaka bwe buli ddala ku nnyanja e Busaabala. Abataka abo gattako mukulu waabwe Kikomeko e Luubu ennyanja Nnalubaale bagifuula kumpi yaabwe. Mu mwaalo Buvumbo ogwa Kikomeko e Luubu, Lubaale Mukasa weyasomokeraanga ng’ayingira Obuganda.\nAbalala bo bagamba nti ekika ky’enjovu kyatondebwa mu ggulu, era nti kye kimu ku bika ekkumi n’ebibiri ebyakka ne Kabaka Mukasa. Mbu ebika ebyo byakkira ku mutala Kiganda mu Ssingo, so si Butonda.\nAbawandiisi by’ebyafaayo n’ebifa ku nsibuko z’abantu mu nsi abawerako bawandiika ku nsibuko n’ebyafaayo by’ekika ky’enjovu. Mw’abo mwe muli Sir Apolo Kaggwa Kalibbala (Gulemye), eyali Katikkiro wa Ssekabaka Danieri Mwanga Bassamula era eyali Katikkiro era omukuza (Regent) wa Ssekabaka Sir Daudi Cwa Bukajumbe; wamu n’omugenzi Michael Bazzebulala Nsimbi.\nKakensa MB Nsimbi mu kitabo kye “Amannya Amaganda N’ennono Zaago” alambika bulungi ensibuko yekika ky’Enjovu. Agamba bw’ati:\n“Jjajja w’Ekika kino ye Sessanga. Ssessanga yajja ne Kintu, era Ssessanga oyo ye yali omukwasi w’amafumu ga Kintu n’engabo ye. Kintu bwe yamala okukuba ekibuga kye ku Nnono, naddira musajja we Sessanga n’amuwa ekifo Ntonnyeze ekiri mu Busujju. Ku Ntonnyeze Sessanga kwe yazaalira omwana we Mukalo. Sessanga bwe yafa omwana we Mukalo n’amusikira. Kabaka Ccwa I ye yajja Mukalo e Ntonnyeze n’amusimbira omutuba ku Kambugu. Okuva olwo n’okutuusa kati obutaka bwa Mukalo obukulu buli Kambugu. Mukalo ye mukulu ow’akasolya afuga Ekika ky’enjovu”.\nBaganda ba Mukalo abamuyimirira mu mugongo ng’asikira kitaabwe Sessanga be baavaamu Ennyiriri Ennangira oba ezomu Kasolya ezetuukira obutereevu ewa Mukalo; era zezino:\n1. Olunyiriri lwa Kinviirewo, e Kambugu, Busiro\n(Luno mwemuva abalya obwa Mukalo);\n2. Olunyiriri lwa Kayaaye, e Ntonnyeze (Nnono) Busujju;\n3. Olunyiriri lwa Katunda, e Ntonnyeze (Nnono), Busujju;\n4. Olunyiriri lwa Mulyanga, e Bulenga, Busiro\n5. Olunyiriri lwa Kannantebya, e Kiteezi, Kyaddondo.\n6. Olunyiriri lwa Kasiwukira, e Kitagobwa, Kyaddondo\n7. Olunyiriri lwa Bijugo, e Kitegombwa, Kyaddondo.\n8. Olunyiriri lwa Katagaliko, e Kalemba, Bugerere.\nKu Kambugu, Mukalo kwe yazaalira abaana be bano Ab’Amasiga abamutuukako:\n1) Kikomeko, e Luubu, Mawokota\n2) Ggulu, e Busaabala, Kyaddondo\n3) Kakembo, e Zzirannumbu, Kyaddondo\n4) Ntambi, e Lubya, Kyaddondo\n5) Ssebanyiiga, e Kyaazi (Kojja), Kyaggwe\n6) Ssentomero, e Zzinga (Bukunja), Kyaggwe\n7) Ssemakadde, e Mpuku, Kyaggwe\n8) Ssemmambo Ssebuwufu Ssewandigi, e Buligi, Butambala\nEnnyiriri ezo Ennangira n’Amasiga mwe mwaava Ekika Ky’Enjovu nga bwekimanyiddwa kakati. Ennyiriri Ennangira zazaala Empya enkulu mu Nnyiriri ezo. Amasiga gazaala Emituba. Emituba ne gizaala Ennyiriri. Ennyiriri ne zivaamu Empya.\n3. Ebimannyiddwa mu nsikirano n’awalala\nEbyafaayo bingi eby’ekika bimannyiddwa mu nnyiriri ezo mu kasolya ne mu masiga naye si biwandiike. Ebyafaayo bino wamu n’ennono, empisa n’obulombolombo bikyetaaga okunoonyereza, okukung’azibwa n’okwetegerezebwa okusobola okujjuzza n’okugezza enkuluze y’ekika.\nBino wammanga bye bitono omuwandiisi by’asobodded okufuna okuva mu bakulu.\na) Ba Mukalo abakulembedde Ekika n’okuzaala kwaabwe\nBa Mukalo kkumi na munaana abamannyiddwa be bakakulembera Ekika ky’Enjovu. Kino kibaddewo ebbanga lyonna nga kigoberera ensikirano okuviira ddala ku Ssewamala Kibaawo Mukalo e Walusi okutuuka ku Mukalo aliko Ssessanga II.\nWaliwo abagamba nti Ssewamala Kibaawo Mukalo ye yazaala bano:\n1) Ssemanda, e Mirembe, Kyaggwe\n2) Kabaka Buganda, e Lunnyo, Ntebe, Busiro\n3) Bemba Musota, e Buddo, Busiro\n4) Mubanda Banda Ndawula\n5) Kationsanze, e Bulubaale, Busiro\n1. Ensonga eno ekyetegerezeebwa kubanga waliwo n’ebika ebirala ebibala abo abemennyeddwa waggulu nti baabwe.\n2. Okusinziira ku byafaayo ebyo waggulu, amasiga gatandikira ku Muyonjo Bukulu ng’oyo ye Mukalo ow’omweenda (9).\nb) Enfo Ba Mukalo gye baaziikibwa\nSsewamala Kibaawo Mukalo agalamidde Kirongoosa e Walusi mu Bulemeezi.\nBa Mukalo bano wammanga bagalamidde Ntonnyeze mu Busujju:\n Kalagala Mukalo\n Ssentulubalo Mukalo\n Ssezzooba Mukalo\n Ssemayanzi Mukalo\n Mabejjo Mukalo\n Kibaawo II Mukalo\n Ssessanga I Mukalo\n Muyonjo Bukulu Mukalo (ono yatambwa)\n Kinviireewo Mukalo\n Mukwanguzi Mukalo\nBa Mukalo ab’oluvannyuma bonna bagalamidde Kambugu mu Busiro, era be bano:\n Ssewaaya Ssekibi Mukalo\n Nnalukoola Mukalo\n Firikisi Ssekandi Mukalo\n Paulo Kayonde Mukalo\n Petero Kikomeko Mukalo\n4. Ekiwendo ku beddira Enjovu\nAb’Enjovu bebazaala Ssekabaka Kagulu Tebutwereke eyadaaza ensi. Omukyaala eyamuzaala ye Nnaggujja, muwala wa Mulyanga e Bulenga. Ab’enjovu okuzaala Kabaka Kagulu kwabaviiramu ebizibu ebitagambika era kwabeegassa ku Kika ky’Effumbe ne bafuuka ng’ab’ekika ekimu.\nOlwatuuka Kagulu n’aloondebwa okulya ObwaKabaka. Bwe yamala okuloondebwa, abataka ne bakojjaabe ne balaba nga Kagulu tayinza kubuuka ssanga ng’empisa ya Bakabaka bwe yabaanga, kubanga nnyina olw’okuba ow’enjovu n’essanga lyalinga nnyina.\nWalusimbi ne Mukalo baali banywaanyi ba mukago. Kyebaava bateesa okugata Ekika, Kagulu bamuyite Ow’effumbe, era bwe gwali.\nKagulu bwe yamala okulya obwakabaka n’aba mukambwe nnyo. Obuganda tebwaalwa ne bumujeemera n’agobebwa ku Namulondo. Kagulu bwe y’ava ku Namulondo Kikulwe ye yaddako. Kikulwe yagenda okulinnya ku Namulondo ng’Obuganda bulimu akajagalalo kannene olw’effugabi lya Kagulu eryali liralusizza abantu. Kikulwe ku Namulondo teyalwaako. Olwagivaako Muganda we Mawanda n’agiddako.\nMawanda olwaalya Obuganda n’atandika okuyigganya n’okutta Ab’enjovu olw’okuzaala Kabaka Kagulu eyadaaza Abalangira n’abakopi. Ntambi, Kojja wa Kagulu era Katikkiro we, baamutikkira mu butaka bwe ku Lubya. Abaganda baamuggyako n’enjogera egamba nti:\n‘ Zikumye ezaalema Ntambi e Lubya’ (embiro)\nNtambi yali mukadde. Yaddukako katono nga tasobola, nga basogga. Ssensalire e Kawoko ne Kikomeko e Luubu be baawona okuyigganyizibwa mu kiwendo ekyo. Ssensalire omulimu gwe ogw’okusumba gwe gwamuwonya. Kikomeko ekyamuwonya kwe kuba omukuumi w’omwalo Buvumbo, Mukasa ne balubaale b’e Ssese abalala mwe bayitanga oluusi nga bagenda eri Kabaka. Si ekyo kyokka, naye ne Kabaka Mawanda bamugamba nti togeza n’otta Kikomeko kubanga y’akomeka ennyanja. Bw’onomutta ajja kuta ennyanja emaamire Obuganda. Bwe yawona, kwekukweekwa ne muto we Ssemmambo Ssebuwufu Ssewandigi.\nEkiwendo ekyo kyayongera nnyo okugatta Ab’enjovu ku kika ky’abefumbe era amannya agamu gafaanana mu bika byombi.\nMu kiwendo kino ne Muyonjo Bukulu Mukalo omukulu w’ekika yatambwa, ekika ne kisigalira awo. Yali wa kitiibwa nnyo nga ate ekisaakate kye (amaka ge) tekyenkanika obuyonjo n’obulungi wonna mu Buganda. Wabula bamutamba azadde abaana be abalenzi munaana (8) oluvannyuma abaafuuka ab’amasiga.\n5. Ab’Enjovu baddamu okusituka\nNnanteza muwala wa Ggulu ye yasitula ab’Enjovu ng’amaze okuzaala Kabaka Jjunju ne Ssemakookiro. Nnanteza yali Nnamasole ku baana be abo bombi nga balidde Obwakabaka. Nnanteza Abaganda gwe baggyako olugero olugamba nti\n“Ekitembe tekissa ebiri, wabula ekya Nanteza”\nAbamanyi bagamba nti Ssekabaka Jjunju ng’alidde Obwakabaka yanoonya mangu omuntu omukulu mu lulyo lwa Muyonjo Bukulu Mukalo asikire Mukalo eyatambwa Ssekabaka Mawanda. Kabaka y’atumya mangu Kikomeko ajje atuule muntebe za bajjajja be. Kirabika Kikomeko yekengera okugenda embuga muli ng’alowooza nti ssi kulwa nga naye bamutamba nga kitawe. Olw’okwekunya kwa Kikomeko ate Kabaka ng’ayagala entebe ya Mukalo ejjuzibwe mangu mu lukiiko, y’asaba aweebwe omuntu omulala akikirire ekika. Wavvuvumira, muto wa Muyonjo Bukulu Mukalo, yavaayo ne yeyanjula ewa Kabaka ng’ava Ntonnyeze ku butaka. Kabaka Jjunju mu kiseera ekyo yali abeera Kiwawu e Busujju era nga kyanguyira Wavvuvumira okukiika embuga kubanga Ntonnyeze tekiri wala okuva e Kiwawu. Ebitundu byombi biri Busujju.\nBwe wayita ekiseera, Ssemakokiro, omwaana ow’okubiri owa Nnanteeza, n’adda ku Nnamulondo ng’asikidde mukulu we Jjunju. Ssemakokiro olubiri lwe y’alukuba Nnyanj’eradde (kakano awali Makerere University). N’ono Kabaka y’ayagala nnyo Mukalo obutabula mu lukiiko. Naye olw’obukadde, Wavvuvumira y’azibuwalirwa ekisusse okusiyaggukanga eggendo olutatadde ajje okukiika ku kibuga, era y’akiika embuga emirundi mitonotono n’asaba Kabaka asiime ekika kikirirweenga omwaana waabo Kinvireewo, omwaana wa muganda we Kayaaye, eyali akyaalimu embavu. Kinvireewo naye nga wayise ekiseera olugendo lwamukalubirira. Kabaka kye y’ava amuwa e Kambugu mu Busiro okumpimpi aleme kubulanga mu lukiiko.\nEra bagamba nti Bukulu Muyonjo Mukalo yaweebwa ebyalo mwenda olw’okuwayo amasanga geyalina eri Kabaka.\nEbyalo bye bino: Kambugu lwemwedde, Kalega, Namutenga, Kifumbe, Gamba, Busaawa, Wabiyinja ne Tumbaali.\nAbamanyi bagamba nti olwo lwe lwajja Mukalo e Ntonnyeze n’adda e Kambugu. Wavvuvumira ne Kayaaye n’abataka abakulu abaaliwo mu kiseera ekyo bo basigala ku butaka e Ntonnyeze. Kinvireewo n’afuna obutaka bwe e Kambugu era n’akola obwa Mukalo ng’asinzira awo. Ebintu nga biteese, abaana ba Muyonjo Bukulu Mukalo be bavaamu amasiga ge tumanyi kati. Abaana b’abataka be Ntonnyeze bwe bagenda bazaala be bavaamu ennyiriri ezomu Kasolya eziriwo kati.\n6. Bassekabaka Ab’enjovu\nBano be BASSEKABAKA ab’Enjovu


Bukedde Online - Bannaddiini batabaganye okubunyisa enjiri\nBannaddiini batabaganye okubunyisa enjiri\nBaabano abakola amafuta mu kasasiro: Basaba...\nPaasita Kayanja owa Miracle Center Church ne bannaddiini abalala nga basala keeki\nABAKULEMBEZE okuva mu nzizikiriza ez’enjawulo ezikkiririza mu mukama waffe Yesu Kristo, batabaganye n’ekigendererwa ky’okubunyisa engiri ya Yesu awatali kwekutulamu.\nBaabadde ku woteeri ya Graceland Hotel e Bbunga gye bamaze wiiki nnamba mu lusirika lw’okutema empenda okubunyisa engiri ya Yesu ereetawo enjawulo ennungi eri ba nnayuganda bonna.\nOmusumba Robert Kayanja ow’ekkanisa ya Miracle Center, akubirizza abakulistaayo bonna okukolaganira awamu mu kubunyisa engiri ya Yesu, kubanga bonna ba luganda abatasaanidde kusosolagana kubanga buli omu y'esanga ng’alina oluganda mu nzikiriza endala.\nOno yabadde omugenyi omukulu mu kuggalawo olusirika luno, agambye nti, obuweereza bwe balimu nga ba nnaddiini ssi bwabwe, wabula bwa Katonda oyo eyabayita okuweereza abalala, n'abasaba okubukola n’emitima gyabwe gyonna,.\nCanon Eric Kasirye ow’obusabadinkoni bw’e Luteete eyawomye omutwe mu lusirika luno agambye nti, olukung'aana luno lw’abanaddiini abeegattira mu kibiina kya Ecumenical Evangelical Forum ekikulemberwa ssabadinkoni Kasirye yeenyini, okugezaako okunnyikiza okubuulira engiri okulaba nti etuuka ku buli muntu mu bitundu byonna eby’eggwanga.\nLwetabiddwaamu abaawule okuva e Nebbi, Kasese, Lira, ne Buganda, abakatoliki omwabadde Fr. Moses Baviba okuva mu kigo ky’e Monde mu Luweero, Rev. Nelson Wairagala ow’e Luzira n’abalala, n’abalokole abaakulembeddwaamu omusumba Kayanja, luno lumaze ennaku ttaano nga luyinda ku woteeri ya Grace Land e Bunga.


ABAGULA ennyama n’enkoko enjokye – ababaka\nHome Topic ABAGULA ennyama n’enkoko enjokye\nABAGULA ennyama n’enkoko enjokye\nHome › Forums › Ababaka Discussions for Unity and Peace › Emboozi Ezenjawulo / General Discussions › ABAGULA ennyama n’enkoko enjokye\nAugust 7, 2008 at 1:42 am #17098\nAbagula emicomo ku makubo mulya bye mutamanyi\nABAGULA ennyama n’enkoko enjokye ku makubo oluusi mulya byemutamanyi.\nJjuuzi baakutte abasajja babiri ku Kalerwe nga basse embwa era nga kiteeberezebwa nti baabadde bagenda kugitunda nga omucomo.\nAte n’abayokya enkoko ku makubo abamu batta mbaata, ebinyonyi n’ebirala oluusi n’enkoko endwadde n’ezifudde.\nEnnaku zino abantu abamu tebakyalina mazima era tulina okwegendereza ennyo.\nOkutunda emicomo gino ku makubo kwandiwereddwa. Oba basseewo ebifo eby’enkalakkalira ebitunda ennyama enjokye ng’ate okukkirizibwa okukola bisooka kwekebejjebwa bulungi.\nPublished on: Wednesday, 6th August, 2008\nAugust 7, 2008 at 9:35 am #19308\nNgojeeko ebyenfuna ebyenyooza buli omu ebikya , ndowooza kyandibadde abeeka bagamba nti Mukama yabitukuza nolweekyo buli kyokwaasaako engalo sala oyokye ogabule , bongerako nakano nti bwetebatte ,ekitono kyejja okubakola kubalwaaza.Ebisigadde munaffe agirejjesa aba tayagala kumanya ye kasita bamukwaasa ekikye nga yeyongerayo.\nBino byetuyita ebikweeno kuba ddala nokeera kumakya nogamba nti olwareelo nsaze magezi ki agokweyimirizaawo nosoberera maguja no gikinjaga nogyooka omukalo ,noguliisa banno, nebakwebaza ngeeno bwebakusasula , ensi egudde eddalu lyennyini ekankada.\nAugust 12, 2008 at 10:02 am #19329\nOmululu engeri gyeguli mu nobubbi nabuli bbala lya bubi bwonna, tewakyali ngeri gyoyinza kumanya mu kyonna, kyoolya, kyoonywa, omukka gwossa, abakuliranye nebirala. Ensonga eri nti ekifo kino temuli mukwano, temuli Katonda, temuli kwesigangana, temuli buntu, temuli bulamu. Kyetaaga buli omu kati kugenda kwekuma waabwe nebibye, anoonye Katonda we, omukwano gwe, eddembe lye, nobulamu bwe. Tewakyali ngeri ndala yonna.


Bukedde Online - Minisitule y'Ebyenjigiriza egaanyi ab'amasomero okukaka abayizi okuyingira mu bisulo\nMinisitule y'Ebyenjigiriza egaanyi ab'amasomero okukaka abayizi okuyingira mu bisulo\nMinisita Amongi akunyizza abakola omwala g...\nMINISITULE y’ebyenjigiriza ezzeemu okwekenneenya n’efulumya ebiragiro ebipya ng’abayizi ba P6, S3 ne S5 nga baddayo ku ssomero. Eyimirizza enkola amasomero gye gabadde gatandise okuteekawo nti abayizi bonna balina kubeera mu kisulo.\nMinisita Muyingo n'abamu ku bakulira amasomero. Baali bava mu lukung'aana olumu gye buvuddeko.\nMINISITULE y'ebyenjigiriza ezzeemu okwekenneenya n'efulumya ebiragiro ebipya ng'abayizi ba P6, S3 ne S5 nga baddayo ku ssomero. Eyimirizza enkola amasomero gye gabadde gatandise okuteekawo nti abayizi bonna balina kubeera mu kisulo.\nOmwogezi wa minisitule y'ebyenjigiriza Patrick Muyinda eggulo yategeezezza Bukedde nti abakulu mu minisitule baasiibye mu lukiiko nga battaanya enteekateeka ez'enjawulo n'agumya abazadde n'abayizi nti ebiragiro ebimu bagenda kuddamu babyetegereze ababadde batidde nti abayizi bonna balina kugenda mu kisulo tebalina kweraliikirira.\nMinisitule weeviiriddeyo okukola ennongoosereza mu biragiro bino, ng'amasomero agamu gatandise okukaka abazadde okuteeka abayizi bonna mu kisulo.\nMinisita omubeezi ow'ebyenjigiriza ebyawaggulu, JC Muyingo yategeezezza Bukedde nti minisitule kye yakkirizza kwe kubeera nti essomero bwe libeera lyewandiisa nga lya kisulo ne likkiriza n'abayizi abava ebweru okusomeramu, eryo lisobola okukyusa bonna ne badda mu kisulo.\nKyokka essomero bwe libeera nga lyewandiisa ng'abayizi balina kusoma nga bava waka, eryo terikkirizibwa kukyusa kulagira bayizi bonna kudda mu kisulo.\nWabula Muyingo wagambye nti minisita w'ebyenjigiriza Janet Museveni agenda kufulumya ekiwandiiko ekinnyonnyola embeera yonna enaagobererwa ng'abayizi baddamu.\nKhutba eyâ€™esswala ya Juma erina empagi mmeka?\nâ€˜Nabbi Isa yazaalibwa wansi wa mutiâ€™


Bukedde Online - Lukwago azzeemu okubanja omusaala gwe\nLOODI Meeya, Erias Lukwago awandiikidde omumyuka wa Ssaabawolereza wa Gavumenti Mwesigwa Rukutana ng’amujjukiza omusaala gwe gw’abanja ogw’obukadde obusoba mu 500.\nMu bbaluwa eyawandiikiddwa omumyuka wa Loodi Meeya Sarah Kanyike, yategeezezza nti, akimanyi nti Katikkiro wa Uganda, Ruhakana Rugunda yalagira Rukutana okukola ku nsonga y’omusaala guno kyokka tewanaabawo kikolebwa.\nYagasseeko nti, ensonga eno ezze ereetebwa mu bajeti za kkanso emirundi ebiri mu ya 2016/17 ne 2017/2018 naye nga tekolebwako. Yayongeddeko nti, ensonga eno, olukiiko lwa KCCA olufuzi lwasalawo eve mu ddiiro asasulwe ssente ze wasobole okuddawo enkolagana ennungi wakati wa ofiisi ya Loodi Meeya n’abakozi ba Gavumenti wabula ne kitakolebwa.\nEnsonga eno, Palamenti yagiyingiramu era ne bakkaanya asasulwe ssente ze zonna, ekintu ekitakoleddwa. Lukwago mu kiseera kino atabuddwa kuba tafunanga ssente ze ate n’enteeseganya ziringa ezaafa kwe kusaba Rukutana okuddamu okukola ku nsonga eno asobole okusasulwa ssente ze kuba amulinamu obwesige nti kino akisobola.\nEbbaluwa yaweereddwaako abantu ab’enjawulo okuli, Katikkiro wa Uganda, baminisita ba Kampala ababiri, minisita w’ensonga za Kampala mu Gavumenti ey’ekisiikirize ne dayirekita wa KCCA. Lukwago yagobwa mu ofiisi mu bukyamu nga November 25, 2013 mu lutuula lwa kkanso olwakubirizibwa eyali minisita wa Kampala n’ensonga z’obwa pulezidenti, Frank Tumwebaze.\nBwe yagobebwa n’omusaala gwe ne guyimirizibwa okumala emyaka esatu okutuusa ekisanja lwe kyaggwaako nga tasasuddwa ng’abanja 562, 000,000/- . Mu kaweefube w’okubanja ssente ze, Loodi Meeya awaabye emisango egiwerako mu Kkooti Enkulu kyokka tannaba kubaako kyafunamu


Bukedde Online - Bannabyamizannyo abattiddwa mu bukambwe\nAguze bbulooka eziwedde n'azeekubidde ani asinga okukekkereza...\nFDC egaanyi ebyavudde mu kulonda\nBy George William Kigony\nNga December 30 omwaka oguwedde, abantu abatamanyiddwa baasindiridde Isaac 'Zebra' Senyange, eyaliko kapiteeni wa ttiimu y'eggwanga ey'ebikonde 'The Bombers' , amasasi agaamuttiddewo. Leero nkuleetedde bannabyamizannyo abagudde ku bibambulira ebyefaananyirizaako kino;\nKiddu (ku kkono) ne munne.\nGERALD KIDDU Ono yali nnakinku mu kuvulumula mmotoka z'empaka mu myaka gy'e 90. Yali yapaatiikibwako lya 'The Dare Devil' ng'avuga mmotoka ekika kya 'Golf GTI'. Mmotoka ye yalabika ng'empewufu ku za banne nga Sam Ssali, Emma Kato, Karim Hirji ne Yusuf Karmari, bwe baali bavuganya, wabula mu buli mpaka ze yeetabangamu teyasussanga kyakusatu, ekyamufuula omuganzi mu bawagizi. Wabula nga May 15,1997 abajambula baamumiza omusu ne baleka abawagizi mu maziga n'ebiwoobe.\nJOSEPH JOLLY 'JOE' KIWANUKA Ye yali emabega w'okutandikawo Express FC mu 1959 ng'ali wamu ne Bishop Dunstan Nsubuga, Gaster Nsubuga, Hannington Kiwanuka ne Paul Sengendo. Erinnya lya kiraabu eno lyaggyibwa ku lupapula lwa 'Uganda Express Newspaper' lwe yatandikawo.\nKiwanuka era yali mpagiruwaga mu kutandikawo FUFA, ekibiina ekiddukanya omupiira mu ggwanga, mu 1968 wamu ne liigi. Ye mutendesi wa Express eyasooka (1959 -1973) ne ttiimu y'eggwanga, 'The Cranes' mu 1961 ne 1962. Yali teyeerya ntama nga baamukazaako lya 'Nnaamwatulira' era ng'atiibwa nnyo.\nKino kyeyoleka mu 1965 bwe yalagira kiraabu ya Bitumastic okuwerwa ate ne Express bwe yawandulwa Young Salumbey (3-2) mu 'Luwangula Cup', bwe yakomawo okuva e Bulaaya n'alagira omupiira guddibwemu. Mu gwaddibwamu, Express yawuttula Young Salumbey (5-0). Mu 1973, Kiwanuka yabuzibwawo abajaasi abaali bateeberezebwa okubeera aba Gavumenti ya Idi Amin oluvannyuma n'asangibwa ng'attiddwa.\nSHABAN MWINDA Yali nnakinku mu kulengera obutimba mu myaka gy'e 80 naddala mu kiraabu ya NIC ne Nakivubo Boys, ekyamuleetera okupaatiikibwako erya 'Shah'. Mu Buwarabu, erinnya lino liweebwa omuntu ow'oku ntikko, oba omukulembeze.\nOmupiira yagutandikira mu NIC FC mu 1976 nga wa myaka 18 ate mu 1979 n'ayitibwa mu Cranes, nga mulungi mu kutomera emitwe. Yali musaale nga Nakivubo Boys (Villa) esuumuusibwa mu liigi ya babinywera mu 1978, bwe yasaliza Abbey Mutanda omupiira gwe yateeba nga bawangula Mountains of the Moon (1-0).\nYawangulira Villa ebikopo bya liigi 2 (1982,1984) ne Uganda Cup 1 (1983), wabula n'atemulwa mu 1985 nga wa myaka 24. Nga October 10,1985, Mwinda, eyali asenguka, yalumbibwa owemmundu eyamulagira okuwaayo ensawo gye yali akutte, bwe yagiremera n'amusasira amasasi agaamuleka ng'ataawa n'atwalibwa mu ddwaaliro e Nsambya, gye yafiira nga October 12.\nFRED ISABIRYE Yayitanga ku lugoba olwa kkono mu Simba FC ne Cranes mu gy'e 70, ate n'agattako okubeera omujaasi mu ggye lya UNLA. Yali mulungi mu misinde ate nga wa maanyi mu kusaza emipiira . Nga November 13,1977, yayitibwa ku Cranes omulundi ogusooka, ekyewuunyisa abawagizi b'omupiira kuba yali akyali mulenzi muto nga talina bumanyirivu.\nMu AFCON ya 1978 e Ghana, Isabirye yayongera okwewuunyisa abawagizi bwe yatandika emipiira gyonna mu ttiimu eyalimu bassita nga Jimmy Kirunda, Eddie Ssemwanga, Paul Ssali, Polly Ouma, Ahmed Doka, Moses Nsereko ne Abbey Nasur ate nga Barnabas Mwesiga, abangi gwe bali baalinamu essuubi atandikira ku katebe. Mu 1979, waabalukawo olutalo wakati wa UNLA n'amagye ga Tanzania, ag'abakomboozi era mwe yafiira.\nISMAIL TABAN Taban yali musambi mu Tobacco FC mu gy'e 80. Nga July 27,1985, FUFA yateekawo emipiira ebiri e Nakivubo; Ogwa Tobacco ng'ekyaza BOU, ne KCC ng'ezannya Express. Mu mupiira ogwasookawo, nga Tobacco ekyakulembedde BOU (1-0), amagye ga UNLA agaali gaakawamba Gavumenti, gaazingako ekisaawe abawagizi n'abazannyi ne babuna emiwabo.\nAbazannyi ba Tobacco baalinnya mmotoka okubazzaayo e Jinja awaali amaka ga kiraabu, wabula mu kkubo ne basangayo abajaasi ba Obote abaali bakoze loodibulooka. Bano baawamba mmotoka yaabwe kwe kusalawo okutambuza ebigere. Eno essasi gye lyakwatira Taban, n'afa.\nPAUL OLIA Yali muzibizi mu Police (1979-1982) ne Nile 'omuliro', (1983-1985), mwe yasinga okukolera erinnya. Mu 1985, yattibwa bwe yakubwa akatayimbwa ku mutwe.\nMOSES NSEREKO Yali yakazibwako 'Kisolokyamaanyi' era abalibwa mu bawuwuttanyi abakyasinze okuba ab'omutawaana mu Uganda naddala mu gy'e 70 n'e 80. Yazannya mu AFCON ya 1976 ne 1978 nga mu mpaka zombi y'omu ku baali batandikirwako.\nOmupiira yagutandika mu 1970 nga wa myaka 18 mu KCC FC era gye yasambira yokka okutuusa lwe yannyuka ku myaka 29. Nga KCC esitukira mu kikopo kya liigi mu 1981, Nsereko ye yali omutendesi, n'assaawo ekyafaayo eky'omutendesi akyasinze obuto okuwangula ekikopo kino okuva bwe yatandikibwawo mu 1968.\nMu 1991 ng'ali wamu n'eyaliko muzannyi munne mu KCC, Fred Mugisha, baagenda e Nkokonjeru okulaba omupiira ogw'omukwano. Baba baaka-tuuka e Wampeewo, abazigu ne baboolekeza amasasi agaamukwata mu kifuba n'olubuto ne gamuttirawo.\nOKELLO KARAMA Yali muteebi wa Nile FC mu gy'e 80. Yakubwa amasasi agaamuttirawo ng'ali e Gulu, mu 1985. kigonyageorge13@gmail.com 0772832149.


Bukedde Online - Abakugu bawabudde ku masomero okuggulawo\nBeeraliikiridde ku kya Gavt. okubunyisa ma...\nABAKULIRA amasomero n'abasomesa bawabudde ku biyinza okugobererwa okwekuuma Corona ssinga abayizi abali mu bibiina nga P7, S4 ne S6 baddamu okusoma mu June nga Pulezidenti bwe yagambye. Buli kintu ku ssomero kirina okukyuka okuva ku mulyango oguyingira mu ssomero okutuuka mu kisulo omuyizi gy'asula.\nHajji Jamir Buwembo akulira Kakungulu Memorial SS Kibuli, agambye nti ekibiina ekibaddemu abayizi 100 babeera balina okubagabanyaamu waakiri mu makkati basobole okuteekawo ebbanga wakati w'abayizi ery'etaagisa. Abayizi bennyini okwewa amabanga.\nBuwembo agamba nti kiyinza okukalubamuko okukiteeka mu nkola kubanga si buli muyizi w'agenda nti ajja kulondoolwa omusomesa, wabula kyetaagisa kufuba okubeera nga boogera n'abayizi buli kiseera okubeera nga babajjukiza.\nIsmail Bakka akulira ebyensoma mu Mbogo Mixed School e Kawanda annyonnyola nti amazzi ag'okunaaba mu ngalo galina okuteekebwa wakati wa buli bibiina bisatu nga galimu ssabbuuni buli omuyizi lw'agenda okuyingira ng'anaaba mu ngalo.\nBw'otuuka mu kibiina munda buli ntebe y'abayizi empanvu balina okutuulako babiri ate wakati w'entebe emu okutuuka ku ndala bateekewo ebbanga abeebyobulamu lye balagira. Ku bisulo by'abayizi wasaana okubeerawo eppipa y'amazzi agalimu ssabbuuni abayizi babeera nga banaaba engalo buli kiseera.\nAbayizi ab'ekisulo entegeka y'ebitanda erina okukyuka, balina okuggyawo ebitanda ebimu beewe amabanga. Kuno bagatteko okuggula amadirisa g'ebisulo gayingize empewo. Bwe kibeera nga kisoboka, omusawo w'essomoero asana okusooka okutendekebwa mu ngeri ey'enjawulo asobola okumanya by'alina okutandikirako bwe wabeerawo okwekengera obulwadde mu bayizi. Kuno essomero waakiri lisaana okugulayo obuuma bubiri obukebera ebbugumu ly'omubiri ne bapima abayizi bonna buli kiseera ekigere.\nMINISITULE Y'EBYENJIGIRIZA ETANDISE ENTEEKATEEKA\nPulezidenti Museveni bwe yabadde ayogera eri eggwanga ku Mmande yategeezezza nti gavumenti yaakukkiriza amasomero okuggulawo gasomese abayizi abali mu bibiina ebirina okukola ebigezo ebyakamalirizo omwaka guno wabula yagagaanye okuwa abayizi ebigezo by'akamalirizo ebya ttaamu esooka.\nYalagidde minisitule y'ebyenjigiriza okulambika enkola enaagobererwa nga baggulawo amasomero abayizi bano basome kyokka abayizi abalala yalagidde bagira balindako. Abo beyakkirizza okuddamu okusoma balina okulindako wiiki bbiri ne ziggwaako gavumenti esooke ewe abantu bonna masiki n'abayizi ze balina okwambala nga badda ku masomero.\nOmuwandiisi ow'enkalakkalira mu minisitule y'ebyenjigiriza, Alex Kakooza yategeezezza Bukedde nti minisitule eri mu nteekateeaka okulaba ng'efulumya enkola amasomero gye ganaagoberera era baakubitegeeza eggwanga mu bwangu.\nUNEB ERAMBULUDDE EKIDDAKO\nOmwogezi wa UNEB Jenifer Kalule Musamba yategeezezza Bukedde nti bo bakolera ku nteekateeka ya minisitule y'ebyenjigiriza, kasita eggulawo olwo ne UNEB ebeera erina okutandikirawo okuwandiisa abayizi abalina okutuula ebigezo.\nGavumenti weyaggalira amasomero baali batandiseeko wabula kati bwe baggulawo abazadde babeera balina okukwatagana n'amasomero okutereeza ebikwata ku bayizi ng'empandiika y'amannya entuufu, emyaka gyabwe n'okuteekako obufaananyi bwabwe.\nKalule agamba nti buli ssomero eririna nnamba kwe batuulira ebigezo, basobola bulungi okuwandiisa abayizi nga bayita ku mikutu gya yintanenti gye baabawa.\nYUNIVASITE ZISANYUKIDDE EKY'OKUGGULAWO AKULIRA IUIU,\nDr.Ahmad Kaweesa Ssengendo yasiimye Pulezidenti olw'okukkiriza abayizi abali mu mwaka gwabwe ogusembayo okuddamu okusoma kyokka n'asaba wabeewo engeri amatendekero gano gye gayambibwako okubbulukuka mu kusoomoozebwa kwe galimu okw'ebyenfuna ebiserebye ennyo.\nAbadde Minisita ow''ensonga ez''omunda mu ggwanga Gen Aronda Nyakayirima afudde!\nEbyewuunyisa mu nfa ya Genero Aronda\n'Aronda ku kyalo abadde agondera aba LC'


Okuyigiriza Amazima Agali mu Bayibuli mu Ngeri Ennyangu era Etegeerekeka Obulungi | Ogw’Okusoma\nEBYAFAAYO EBIKWATA KU BULAMU BW'AB'OLUGANDA Omulimu Ogwatuleetera Essanyu Erya Nnamaddala\n“Bw’Otyo Bwe Wasiima”\nOnoosigala ng’Oli “Bulindaala”?\nYigira ku Lugero Olukwata ku Ttalanta\nWeeyongere Okuwagira Baganda ba Kristo\nKya Magezi Okuwasa oba Okufumbirwa—“Mu Mukama Waffe Mwokka”?\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Finnish French Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Iban Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Krio Latvian Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Moore Ndebele (Zimbabwe) Nepali Norwegian Nyaneka Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Russian Samoan Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\nOmunaala gw'Omukuumi—Ogw'Okusoma mu Kibiina | Maaki 2015\n“Ebintu bino wabikweka abagezi n’abayivu, n’obibikkulira abaana abato.”—LUK. 10:21.\nWaayo ebyokulabirako ebiraga nti Yakuwa ayagala tuyigirizibwe mu ngeri ennyangu era etegeerekeka obulungi?\nEngeri gye tunnyonnyolamu ebintu ebiri mu Bayibuli egenze ekyuka etya?\nTweyongedde tutya okutegeera engero Yesu ze yakozesa ng’ayigiriza?\n1. Kiki ekyaleetera Yesu ‘okujjula essanyu n’omwoyo omutukuvu’? (Laba ekifaananyi waggulu.)\nLOWOOZA ku ngeri Yesu Kristo gye yali afaananamu ‘ng’ajjudde essanyu n’omwoyo omutukuvu.’ Ayinza okuba nga yali ataddeko akamwenyumwenyu era nga yenna ajjudde essanyu. Kiki ekyali kimuleetedde essanyu eryo? Emabegako yali asindise abayigirizwa be 70 okugenda okubuulira amawulire amalungi ag’Obwakabaka bwa Katonda. Yali ayagala okulaba engeri gye bandikozeemu omulimu gwe yali abakwasizza. Mu kiseera ekyo, waaliwo bangi abaali baziyiza omulimu gw’okubuulira amawulire amalungi, nga muno mwe mwali abawandiisi n’Abafalisaayo abaali abayivu. Abawandiisi n’Abafalisaayo baaleetera abantu bangi okunyooma Yesu nga bamutwala ng’omubazzi obubazzi era nga n’abayigirizwa be babatwala ng’abantu ‘abataayigirizibwa nnyo.’ (Bik. 4:13; Mak. 6:3) Wadde kyali kityo, abayigirizwa baakomawo nga bava okubuulira nga basanyufu nnyo. Mu butuufu ne badayimooni tebaasobola kubalemesa kubuulira! Kiki ekyabayamba okusigala nga bavumu era nga basanyufu?—Soma Lukka 10:1, 17-21.\n2. (a) Lwaki Yesu yayita abayigirizwa be abaana abato? (b) Kiki ekyayamba abagoberezi ba Kristo okutegeera ebintu eby’ebuziba ebiri mu Kigambo kya Katonda?\n2 Weetegereze ebigambo Yesu bye yagamba Yakuwa. Yamugamba nti: “Nkutendereza mu lujjudde, Kitange, Mukama w’eggulu n’ensi, kubanga ebintu bino wabikweka abagezi n’abayivu, n’obibikkulira abaana abato. Weewaawo Kitange, kubanga bw’otyo bwe wasiima.” (Mat. 11:25, 26) Lwaki Yesu yayita abayigirizwa be abaana abato? Kubanga obutafaananako abantu abayivu era abaali beetwala okuba abagezi, abayigirizwa ba Yesu baali beetegefu okuyigirizibwa era nga beetoowaze. (Mat. 18:1-4) Okuba abeetoowaze kyabaganyula kitya? Yakuwa yakozesa omwoyo omutukuvu n’abayamba okutegeera ebintu eby’ebuziba ebiri mu Kigambo kye, naye ng’ate abo abaali batwalibwa okuba abayivu tebaasobola kubitegeera olw’okuba baali ba malala era nga ne Sitaani abazibye amaaso.\n3. Kiki kye tugenda okwetegereza mu kitundu kino?\n3 Yesu kyamusanyusa nnyo okulaba engeri Yakuwa gy’ayambamu abantu abeetoowaze okutegeera ebintu eby’ebuziba ebiri mu Kigambo kye, ka babe nga bayivu oba nga si bayivu. Eyo ye ngeri Yakuwa gye yasiima okukolamu ebintu era takyukanga. Yakuwa akiraze atya nti eyo ye ngeri gye yasiima okukolamu ebintu? Okwetegereza eky’okuddamu mu kibuuzo ekyo, naffe kijja kutuyamba okufuna essanyu lingi.\nOKUYAMBA ABANTU ABA BULI NGERI OKUTEGEERA EBINTU EBY’EBUZIBA\n4. Magazini ya Watchtower eri mu Lungereza olugonzeddwamu eganyudde etya abantu ba Yakuwa?\n4 Ennaku zino, ekibiina kya Yakuwa kyeyongedde okuyigiriza mu ngeri ennyangu era etegeerekeka obulungi. Lowooza ku byokulabirako bino ebisatu. Ekisooka, waliwo magazini ya Watchtower eri mu Lungereza olugonzeddwamu. * Magazini eyo eyambye abantu bangi abasanga obuzibu mu kusoma, oba abatategeera bulungi Lungereza. Emitwe gy’amaka bangi bakirabye nti kati abaana baabwe bategeera bulungi ebyo ebifulumira mu magazini y’Omunaala gw’Omukuumi, nga guno gwe mukutu omukulu Yakuwa mw’ayitira okutuliisa mu by’omwoyo. Waliwo bangi abawandiise amabaluwa nga bakiraga nti basanyufu nnyo olw’okuba nti waliwo magazini eri mu lulimi olugonzeddwamu. Mwannyinaffe omu yagamba nti: ‘Nnatuulanga butuuzi mu lukuŋŋaana olw’okusoma Omunaala gw’Omukuumi, naye kati ndwenyigiramu mu bujjuvu. Kati nziramu emirundi egiwerako era sikyalimu kutya. Nneebaza nnyo Yakuwa n’ekibiina kye olw’okutuwa magazini eyo.’\n5. Lwaki Enkyusa ey’Ensi Empya ey’Olungereza eya 2013 nnungi nnyo?\n5 Eky’okubiri, waliwo Enkyusa ey’Ensi Empya ey’Olungereza eyafulumizibwa ku lukuŋŋaana olwa buli mwaka olwaliwo nga Okitobba 5, 2013. * Ebyawandiikibwa bingi kati birimu ebigambo bitonoko, naye ate ng’amakulu tegaakyuka, si na kindi nga geeyongedde okuvaayo obulungi. Ng’ekyokulabirako, Yobu 10:1 mwalimu ebigambo 27 naye kati biri 19; Engero 8:6 mwalimu ebigambo 20 naye kati biri 13. Ennyiriri ezo zombi kati nnyangu okutegeera okusinga bwe kyali. Ow’oluganda omu eyafukibwako amafuta, amaze emyaka mingi ng’aweereza Yakuwa n’obwesigwa, yagamba nti: ‘Nnasomye ekitabo kya Yobu mu Enkyusa ey’Ensi Empya eya 2013, era kati mpulira nga nkitegeera bulungi!’ Waliwo n’abalala bangi aboogedde ebigambo ebifaananako ng’ebyo.\n6. Owulira otya okuba nti tweyongera okutangaazibwa ku ebyo ebiri mu Matayo 24:45-47?\n6 Eky’okusatu, lowooza ku nkyukakyuka ezikoleddwa gye buvuddeko awo ezikwata ku ngeri gye tutegeeramu Ebyawandiikibwa. Ng’ekyokulabirako, mu Omunaala gw’Omukuumi ogwa Jjulaayi 15, 2013, twatangaazibwa ku ‘muddu omwesigwa era ow’amagezi.’ (Mat. 24:45-47) Kyannyonnyolwa bulungi nti omuddu omwesigwa ke Kakiiko Akafuzi, ate ‘ng’ab’omu nju’ beebo bonna abaliisibwa mu by’omwoyo, ka babe nga baafukibwako amafuta oba nga ba ‘ndiga ndala.’ (Yok. 10:16) Nga kitusanyusa nnyo okuyiga ebintu ng’ebyo era n’okubibuulirako abapya! Bintu ki ebirala ebiraga nti Yakuwa ayagala abantu be bayigirizibwe mu ngeri ennyangu era etegeerekeka obulungi?\nEBIRI MU BAYIBULI BINNYONNYOLWA MU NGERI ENNYANGU ERA ETEGEEREKEKA OBULUNGI\n7, 8. Ebimu ku bintu ebiri mu Bayibuli ebirina kye bikiikirira bye biruwa?\n7 Bwe kiba nti omaze ekiseera kiwanvu ng’oweereza Yakuwa, oteekwa okuba ng’okirabye nti leero waliwo enjawulo mu ngeri ebintu ebiri mu Bayibuli gye binnyonnyolwamu mu bitabo byaffe. Mu biseera by’edda, mu bitabo byaffe mwafulumirangamu nnyo ebitundu ebyabanga binnyonnyola ebintu ebitali bimu ebyogerwako mu Bayibuli era ne biraga nti birina kye bikiikirira, naye ekyo kati tekikyakolebwa nnyo. Ekituufu kiri nti ebintu ebimu ebiri mu Bayibuli birina kye bikiikirira. Ng’ekyokulabirako, Yesu yayogera ku “kabonero . . . aka nnabbi Yona.” (Soma Matayo 12:39, 40.) Yesu yakiraga nti ekiseera Yona kye yamala mu lubuto lw’ekyennyanja kyali kikiikirira ekiseera kye yandimaze mu ntaana.\n8 Waliwo n’ebintu ebirala ebyogerwako mu Bayibuli ebirina kye bikiikirira. Omutume Pawulo yayogera ebimu ku byo. Ng’ekyokulabirako, enkolagana eyali wakati wa Ibulayimu, Agali, ne Saala ekiikirira enkolagana eyali wakati wa Yakuwa n’eggwanga lya Isiraeri era n’enkolagana eri wakati wa Yakuwa n’ekitundu eky’omu ggulu eky’ekibiina kye. (Bag. 4:22-26) Mu ngeri y’emu, weema entukuvu ne yeekaalu, Olunaku olw’Okutangirirako Ebibi, kabona asinga obukulu, n’ebintu ebirala ebyaliwo ng’Abaisiraeri bakyali wansi w’amateeka ga Musa byali ‘kisiikirize busiikirize eky’ebintu ebirungi ebyali bigenda okujja.’ (Beb. 9:23-25, 10:1) Okusoma ku bintu ng’ebyo kisobola okunyweza okukkiriza kwaffe era kisobola okutuleetera essanyu lingi. Naye kiba kituufu okulowooza nti buli kintu ekyogerwako mu Bayibuli kirina kye kikiikirira?\n9. Ebyo ebikwata ku Nabosi byannyonnyolwa bitya mu biseera by’edda?\n9 Edda, enkola ng’eyo yagobererwanga nnyo. Ng’ekyokulabirako, lowooza ku ebyo bye tusoma ku Nabosi. Nnaabakyala Yezeberi yalagira Nabosi attibwe, omwami we, Akabu, asobole okutwala ennimiro ya Nabosi. (1 Bassek. 21:1-16) Mu mwaka 1932, kyalagibwa nti ebyo ebikwata ku Nabosi birina kye bikiikirira. Kyagambibwa nti Akabu ne Yezeberi bakiikirira Sitaani n’abagoberezi be; Nabosi akiikirira Yesu; era nti okufa kwa Nabosi kukiikirira okufa kwa Yesu. Kyokka, ekitabo ekyafulumizibwa mu 1961 ekyalina omutwe “Let Your Name Be Sanctified,” kyagamba nti Nabosi akiikirira Abakristaayo abaafukibwako amafuta, era nti Yezeberi akiikirira amadiini ga Kristendomu. Era ekitabo ekyo kyagamba nti okuyigganyizibwa kwa Nabosi, kukiikirira okuyigganyizibwa kw’abaafukibwako amafuta mu nnaku ez’enkomerero. Okumala emyaka mingi, okunnyonnyola ebintu ebiri mu Bayibuli mu ngeri eyo kyanywezanga okukkiriza kw’abantu ba Katonda. Naye lwaki kati enkola ng’eyo tekyagobererwa nnyo?\n10. (a) Omuddu omwesigwa yeeyongedde atya okuba omwegendereza ng’annyonnyola ebintu ebiri mu Bayibuli? (b) Mu bitabo byaffe, kati essira lissibwa ku ki?\n10 Kyokka ekiseera bwe kigenze kiyitawo, Yakuwa ayambye “omuddu omwesigwa era ow’amagezi” okwongera okuba omwegendereza. Kati omuddu omwesigwa yeewala okugamba nti ekintu ekiri mu Bayibuli kirina kye kikiikirira okuggyako nga waliwo obukakafu obw’amaanyi okuva mu Byawandiikibwa obukiraga. Okugatta ku ekyo, kyazuulibwa nti ebintu ebyannyonnyolwanga mu ngeri eyo byabanga bizibu okutegeera n’okujjukira. Ate era essira bwe lyassibwanga ku bintu ne kye bikiikirira, kyaleeteranga omusomi okuwugulibwa n’alemererwa okulaba ebyo by’ayinza okuyigira ku ebyo ebyogerwako mu Bayibuli. N’olwekyo, ennaku zino mu bitabo byaffe, essira lissibwa ku ebyo bye tuyigira ku bintu ebiri mu Bayibuli ebisobola okutuyamba okunyweza okukkiriza kwaffe, okugumiikiriza, okwemalira ku Katonda, n’okwoleka engeri endala ennungi. *\nEbyo bye tusoma ku Nabosi bituyigiriza ekintu ekikulu ennyo (Laba akatundu 11)\n11. (a) Kati tutegeera tutya ebyo ebikwata ku Nabosi, era ekyokulabirako kye kituganyula kitya? (b) Lwaki ennaku zino ebitabo byaffe tebikyayogera nnyo ku bintu nga biraga nti birina kye bikiikirira? (Laba “Ebibuuzo Ebiva mu Basomi” mu magazini eno.)\n11 Kati tutegeera tutya ebyo ebikwata ku Nabosi? Mu ngeri ennyangu tuyinza okugamba nti: Omusajja oyo omutuukirivu yafa, si lwa kuba nti yali akiikirira Yesu oba abaafukibwako amafuta, naye lwa kuba yali musajja mwesigwa. Yanywerera ku Mateeka ga Yakuwa ne bwe yali ng’ayigganyizibwa abo abaali bakozesa obubi obuyinza bwabwe. (Kubal. 36:7; 1 Bassek. 21:3) Ekyokulabirako kya Nabosi kya muganyulo nnyo gye tuli kubanga ffenna tusobola okwolekagana n’okuyigganyizibwa olw’okunywerera ku mateeka ga Katonda. (Soma 2 Timoseewo 3:12.) Eky’okuyiga ng’ekyo buli omu asobola okukitegeera obulungi, okukijjukira, n’okulaba engeri gye kiyinza okumuyamba okunyweza okukkiriza kwe.\n12. (a) Kiki kye tuyinza okwogera ku bintu ebiri mu Bayibuli? (b) Lwaki tusobola okutegeera obulungi ebintu eby’ebuziba ebiri mu Kigambo kya Katonda? (Laba obugambo obuli wansi.)\n12 Kati olwo tugambe nti ebintu byonna ebiri mu Bayibuli birimu bya kuyiga bye tusobola kukozesa mu bulamu bwaffe obwa bulijjo mwokka era nti tebisobola kuba na makulu malala gonna? Nedda. Leero bwe kituuka ku bintu ebimu ebyogerwako mu Bayibuli, ebitabo byaffe tebigamba nti birina kye bikiikirira. Mu kifo ky’ekyo, biraga engeri ebintu ebyo gye bikwataganamu n’ebirala. Ng’ekyokulabirako, ebyo bye tusoma ku ngeri Nabosi gye yayigganyizibwamu era n’asigala nga mwesigwa okutuukira ddala okufa, bitujjukiza engeri Kristo gye yayolekamu obwesigwa n’engeri abaafukibwako amafuta gye booleseemu obwesigwa. Ate era bisobola okutujjukiza obwesigwa abagoberezi ba Kristo bangi ‘ab’endiga endala’ bwe boolese. Ekyo kiraga nti Yakuwa atuyigiriza mu ngeri ennyangu okutegeera. *\nOKUNNYONNYOLA ENGERO ZA YESU MU NGERI ENNYANGU\n13. Byakulabirako ki ebiraga nti kati tunnyonnyola engero za Yesu mu ngeri ennyangu era etegeerekeka obulungi?\n13 Yesu ye Muyigiriza asinga bonna abaali babadde ku nsi. Bwe yabanga ayigiriza, Yesu yakozesanga nnyo engero. (Mat. 13:34) Okukozesa engero oba ebyokulabirako mu kuyigiriza kisobozesa omuntu okunnyonnyola ebintu ebizibu mu ngeri ennyangu, okuyamba abamuwuliriza okufumiitiriza, era kimusobozesa n’okubatuuka ku mitima. Emyaka bwe gizze giyitawo, ebitabo byaffe bizze binnyonnyola engero za Yesu mu ngeri ennyangu era etegerekeka obulungi. Ng’ekyokulabirako, Omunaala gw’Omukuumi ogwa Jjulaayi 15, 2008 gwatuyamba okweyongera okutegeera olugero lwa Yesu olw’ekizimbulukusa, olw’akasigo ka kalidaali n’olw’akatimba. Kati tutegeera bulungi nti engero ezo zikwata ku Bwakabaka bwa Katonda, n’ebyo bye bukoze mu kuyamba abantu okwesamba ensi ya Sitaani ne bafuuka abagoberezi ba Kristo ab’amazima.\n14. (a) Mu biseera by’edda twannyonnyola tutya olugero lwa Yesu olw’Omusamaliya omulungi? (b) Leero tutegeera tutya olugero lwa Yesu olwo?\n14 Tuyinza tutya okutegeera engero za Yesu ezoogera ku bintu ebiwerako? Kyo kituufu nti ezimu ku ngero ezo zirimu obunnabbi, ate endala zirimu ebintu bye tulina okukolerako mu bulamu bwaffe obwa bulijjo. Naye tuyinza tutya okumanya obanga olugero lwa bunnabbi oba si lwa bunnabbi? Emyaka bwe gigenze giyitawo, tweyongedde okutegeera engero ez’obunnabbi n’ezitali za bunnabbi. Lowooza ku ngeri gye twali tunnyonnyolamu olugero lwa Yesu olw’Omusamaliya omulungi. (Luk. 10:30-37) Mu Watch Tower eya 1924, kyagambibwa nti Omusamaliya akiikirira Yesu; oluguudo olukkirira okuva e Yerusaalemi okudda e Yeriko lukiikirira embeera y’abantu egenze yeeyongera okwonooneka okuva obujeemu lwe bwabalukawo mu Adeni; ababbi abali ku luguudo bakiikirira amakampuni amanene n’abasuubuzi ab’omululu; ate kabona n’Omuleevi bakiikirira Kristendomu. Leero, ebitabo byaffe bikozesa olugero olwo okujjukiza Abakristaayo bonna nti tulina okwewala okusosola bwe tuba tuyamba abo ababa mu bwetaavu, naddala obw’eby’omwoyo. Tekitusanyusa nnyo okukiraba nti kati Yakuwa atuyigiriza mu ngeri ennyangu okutegeera?\n15. Kiki kye tujja okwekenneenya mu kitundu ekiddako?\n15 Mu kitundu ekiddako, tujja kwekenneenya olugero lwa Yesu olulala olukwata ku bawala ekkumi embeerera. (Mat. 25:1-13) Olugero olwo Yesu yali ayagala abagoberezi be abandibaddewo mu nnaku ez’enkomerero balutegeere batya? Kyandiba nti buli muntu, buli kintu, na buli mbeera ebyogerwako mu lugero olwo birina kye bikiikirira? Oba kyandiba nti Yesu yali ayagala abagoberezi be bafunemu eby’okuyiga bye bandikozesezza mu bulamu bwabwe obwa bulijjo mu nnaku ez’enkomerero? Ekyo tujja kukiraba.\n^ lup. 4 Magazini ya Watchtower eri mu Lungereza olugonzeddwamu yatandika okufulumizibwa mu Jjulaayi 2011. Kati waliwo n’ennimi endala ezikola kye kimu.\n^ lup. 5 Enteekateeka zikoleddwa enkyusa eyo okuvvuunulwa mu nnimi endala.\n^ lup. 10 Ng’ekyokulabirako, ekitabo Koppa Okukkiriza Kwabwe kyogera ku bantu 14 aboogerwako mu Bayibuli. Mu kitabo ekyo, essira lissibwa ku bye tuyigira ku bantu abo, so si ku ebyo bye bakiikirira.\n^ lup. 12 Kyo kituufu nti mu Kigambo kya Katonda mulimu n’ebintu ebiyinza okulabika ‘ng’ebizibu okutegeera,’ nga muno mwe muli n’ebimu ku ebyo Pawulo bye yawandiika. Naye tusaanidde okukijjukira nti abo bonna abaawandiika Bayibuli baaluŋŋamizibwa omwoyo omutukuvu. Omwoyo ogwo era gwe guyamba Abakristaayo ab’amazima leero okutegeera obulungi ‘ebintu bya Katonda eby’ebuziba.’—2 Peet. 3:16, 17; 1 Kol. 2:10.\nOMUNAALA GW'OMUKUUMI—OGW'OKUSOMA MU KIBIINA Maaki 2015


Bukedde Online - Ebiruke bitugobyeko obwavu\nEbiruke bitugobyeko obwavu\nBuli alemera ku kituufu ateekwa okufunamu\nAbamu ku bammemba ba Kiwanga Winners Development Group nga baluka emikeeka n’ensawo.\nEngeri nnyingi mw'osobola okuyita okweggya mu bwavu ne weekulaakulanya era abantu bangi naddala mu byalo, ekibajjira mu bwongo kya kutandikawo ebibiina bye balaba nti bye bijja okubabbulula.\nNorah Bakkabulindi, omutandisi w'ekibiina ky'abakyala ekya Kiwanga Winners Development Group e Kiwanga - Mukono alaga entandikwa yaabwe ne bwe batuuse ku kwekulaakulanya nga bayita mu kukola ebyemikono. Ng'oggyeeko eky'okuba nti kibiina kya bakyala, bano baalaba obwetaavu bw'abasajja mu kibiina kyabwe era ne babayingiza.\nKino kisikkirizza n'abamu ku bantu okuva mu byalo ebibaliraanye okubeeyungako olwo ne bagaziya amagoba gaabwe.\nENTANDIKWA Bakkabulindi agamba nti, "Mu 2010, nali mu kibiina ekimu ekiwozi ky'ensimbi e Kiwanga nga twewola n'okuterekanga 2,000/- buli wiiki.\nEkiseera kyatuuka nga ndaba tumenyeka olw'engeri abamu gye balyazaamanyanga ssente zino, olwo ffe abeesigwa ne tugwa mu loosi ey'okubasasulira. Natandika okutuukiriranga abamu ku bakyala ne mbannyonnyola ku ngeri gye tuyinza okuva mu kibiina ekyali kituwola kuba kyali kituzza emabega, ne mbawa ekirowoozo ky'okutandikawo ekibiina ekyaffe nga tutereka 2,000/- buli wiiki okutuusa lwe zinaawera olwo tutandike okuzeewola nga tuzzaamu amagoba ga bitundu 5 ku 100. Abasinga baakikkiriza era twatandika abakyala 26 ne tutandika okutereka ku akawunti yange.\nTwaterekera ebbanga lya myaka esatu era okutuuka mu 2013 nga n'okuwera tuweze, twalina obukadde 4 ne tutandika okuzeewola nga bwe twongera mu bizinensi zaffe, n'okuwola bonna abaabanga bazeetaaze ssinga baabeeranga n'omusingo ogugya mu ssente ezo, era bano baakomyangawo n'amagoba ga bitundu 10 ku 100 era tetwadda mabega.\nTWENYIGIRA MU KULUKA N'EBINTU EBYENJAWULO Mu 2016, twafuna ekirowoozo okutandika okukola ebintu eby'enjawulo bye tusobola okutunda okufunamu ensimbi era awo we twalowooleza mu kutandika okukola keeki, okuluka ensawo, emikeeka n'ebibbo era bino bwe twabitandika nga tubikolera ku ‘wooda'. Mulimu bye twali tutamanyi kukola era twesondamu 5,000/- ez'okuwa mukyala Masibo okutuyigiriza engeri gye tukola keeki n'atuyigiriza okumala emyezi ebiri.\nTwasooka ne tufiirwa olw'okwagala okusikiriza bakasitoma nga tutunda ku bbeeyi ya wansi, wabula oluvannyuma twafuna omukugu eyatunnyonnyola nti ekintu kasita okikolera ku mutindo ogusaanidde, kitwalibwa ne bwe kiba ku ssente eziwerako, olwo kwe kuzibuka amaaso ne keeki ne tutandika okuzifunamu ensimbi eziwera. Twatandika okukola keeki ze basasulidde eziri wakati wa 45,000/- ne 80,000/- era kati ku keeki ennamba tutereka amagoba ga 25,000/-.\nEmikeeka tugifunamu naddala ssinga wabaawo emikolo egiba gitegekeddwa ku kyalo era nga tugitunda wakati wa 35,000/- ne 50,000/- ne tuwunzika ne tugifunako 18,000/- buli gumu. Amagoba gaffe gaalinnya kuba abakyala baayongera okutweyungako era kati tuwera bammemba 67 n'abaami babiri nga bano batuyamba okukola emirimu egimu egy'amaanyi gye tutayinza ffekka.\nTULUKA ENSAWO Twagattako okutunda ensawo eza wuzi era nga zino tuzitunda 20,000/- buli emu. Tufumba n'emmere ku mikolo egiba gitegekeddwa ku kyalo kyaffe. Ng'oggyeeko bino, tulinamu abakyala abakuze abeegulidde erinnya mu kubuulirira abantu ab'enjawulo okuli abavubuka n'abakulu ababa baweddemu essuubi ku nsonga ez'enjawulo era abafunamu bagaba akasiimo omubeera; embuzi, enkoko ne ssente enkalu nga bw'aba asobodde nga ne bino nabyo tubitunda ku mikolo ne tufuna ensimbi ze tutereka ku akawunti yaffe\nFIIZI TEKIKYALI BUZI BU BWANGE - MULINDWA George Mulindwa, omubazzi agamba nti yeegatta ku kibiina ky'abakyala bano mu 2017. " Okuva lwe nneegatta kukibiina kino saasigala kye kimu.\nMuwala wange ye yansikiriza okweyunga okukyeyungako olw'engeri gye yali akulaakulanira ku misinde. Obumalirivu n'engeri abakyala bano gye baddukanyaamu emirimu gyabwe ya kika kya waggulu ekyabanneegombesa era okuva lwe basalawo okubeeyungako siddangamu kubonaabona na bintu ebimu mu bulamu ng'ebisale by'essomero.\nMu ntandikwa naweebwa 500,000/- ne nnyongera mu bizinensi yange ey'obubazzi olw'ensonga nti yali etandise okugwa olw'okugisokoolamu ssente ez'ebyetaago byange ebi-rala omuli ez'okulabirira amaka, okusasula ebisale by'essomero n'ebirala kyokka nga sigyongeramu. Kyanneewunyisa okuba nti abakyala bano banzikiriza okubeegattako newankubadde nali musajja era nze nasooka okukolera awamu nabo nga ndi musajja.\nTwalowooza ku ky'okugaziya bizinensi yange eyafuuka eyaffe kati n'abakyala abo era kati tuweza abaana 5 ab'amalirizza siniya eyookuna be tusomesa eby'okubaggya nga basasula 30,000/- buli mwezi.\nKati nneewola okuva mu kibiina kyaffe kino nga bwe nsasula mpola, era embeera teddangamu kunkaluubirira olw'engeri bizinensi yange gy'egaziyeemu. Abaana bange basoma, ndabirira amaka gange, obulamu bwange bweyagaza okutwalira awamu.\nEKIBIINA KINTEREEZEZZ A MU NNEEYI SA abdul hakim kijjambu ye musajja owookubiri ali mu kibiina era annyonnyola bw'ati: Nnali mulalu mu mbeera ez'ekivubuka ng'era ekibiina kino nakimanyira ku ssenga. Nafuna ekirowoozo eky'okugenda okubeewolako ensimbi, tebaasooka kunneesiga wabula oluvannyuma nabalemerako era nga nkiika mu nkiiko zaabwe okubalaga nti kye ndiko nkyagala.\nOluvannyuma lw'emyezi mukaaga, naweebwa 300,000/- ne nsuubula obugatto bwe natandika okutunda nga bwe nzizaayo mpola ssente. Oluvannyuma lw'okuzisasula, naweebwa 500,000/- ne ntandika okutunda enku ku kyalo kino ezinkoledde ensimbi empitirivu. Enku nzitunda wakati wa 2,000/- okutuuka ku 80,000/-. Kuno nyongeddeko okuyiga okukola keeki era kati ndi mukugu.\nEkibiina kino kinnyambye kuba ebbanga lye nandimaze mu bavubuka bannange nga twenyigira mu bikolwa ebimenya amateeka, mbimalira mu kibiina era bwe mbeerako ensobi gye nkoze, bambuulirira ne nkyusa mu nneeyisa.\nTufuba okulaba ng'ebintu byonna bye tukola bituukana n'omutindo.\nOkukolaganira awamu ate tetukkiriza bibiina bya bufuzi mu ffe kuba bitabula.\nMu mwaka oguwedde twewandiisa ku kitebe kya disitulikiti e Mukono tusobole okufuna omukisa okufuna ku ssente za gavumenti okwongera mu bizinensi zaffe.\nTwetunze ffe ng'ab'ekibiina kino nga twenyigira mu kukola bulungibwansi, okutegeka enkuh− haana mu masomero okwogerako n'abaana, n'ebirala.\nOluusi ssente zonna tuziwola ne tusigalirawo nga tetulina za kutandikirako ssinga wabaawo omulimu.\nAbamu ku be tuwola ensimbi badduka nazo kyokka nga n'emisingo si byabwe.\nOluusi mu nsimbi ze tuba tusazeewo okusonda okumaliriza kyonna kye tuba tugenda okukola abamu zibalemerera ekireetera mulimu ogwo okukolebwa empola oluusi n'obutakolebwa.\nTetulina byuma bifumba keeki era tufuna okusoomoozebwa okw'amaanyi olw'ensonga nti ensimbi ze twandibadde tutereka ate tuzisasuza ekifo gye tuzifumbira ne we tukuhhaanira.\nBYE BAFUNYEEMU 1 Tuweza obukadde 8 ku akawunti y'ekibiina.\n2 Tumanyiganye n'abatuuze wano e Kiwanga era tewali bizinensi ze batuyisaako.\n3 Tuweerera abaana era kye twatwalanga ng'ekizibu kati kitwanguyira.\n4 Tuyize emirimu mingi gye twali tetumanyi ate emizibu okugeza ng'okukola keeki n'emirimu emirala.\n5 Twewala okubeera mu bukuukuulu n'ehhambo kubanga bisattulula ekibiina.\n6 Tukozesa obwongo bwaffe okuyiiya ebyo bye tusobola okugyamu ensimbi.\n7 Tulina ekirowoozo ky'okuzimba beekeri esinga obunene mu Mukono ssinga tuliba tuweereddwa obuyambi okuva eri gavumenti\nDevelopment Group e Kiwanga -\nAli mu kkiraasi nkulinze mu Mbuutu - Bebe Cool\nKituufu Bobi atidde Bebe?\nBebe Cool akyekoze e Kanyanya


Ekyamateeka Olwokubiri 1:28,Ekyamateeka Olwokubiri 9:1,Olubereberye 6:4,Ekyamateeka Olwokubiri 4:27 LCB - Wa eyo gye tunaayambuka? Ebigambo bya - Bible Gateway\nEkyamateeka Olwokubiri 1:28\nEkyamateeka Olwokubiri 1:28 Endagaano Enkadde nʼEndagaano Empya (LCB)\n28 Wa eyo gye tunaayambuka? Ebigambo bya baganda baffe abaagenda okuketta biyongobezza emitima gyaffe, bwe bagambye nti, Abantu abali eri banene, era bawanvu okutusinga ffe; ebibuga byayo binene nnyo, n’ebigo byabyo biwanvu bituukira ddala waggulu mu bire. Ate ne batabani ba Anaki[a] nabo twabalabayo.’ ”\nEkyamateeka Olwokubiri 9:1\nEkyamateeka Olwokubiri 9:1 Endagaano Enkadde nʼEndagaano Empya (LCB)\n9 Wulira, Ayi Isirayiri. Osemberedde olunaku lw’ojja okusomokerako omugga Yoludaani, oyingire mu nsi omuli amawanga agakusinga obunene, ogyetwalire ogyefunire. Olisangamu ebibuga ebinene ebyebulunguddwa ebigo ebyawanvuwa okutuuka ku ggulu.\nOlubereberye 5Olubereberye 7\nOlubereberye 6:4 Endagaano Enkadde nʼEndagaano Empya (LCB)\nEkyamateeka Olwokubiri 4:27 Endagaano Enkadde nʼEndagaano Empya (LCB)\n27 Mukama anaabasaasaanyanga mu mawanga amalala, era erisigalayo batono mu mmwe abalibeera mu nsi ezo Mukama Katonda gy’anaabanga abasindiikirizza.